[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 28.7.2010

COM(2010) 402 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΚΑΙ ΤΟ ΕΛΕΓΚΤΙΚΟ ΣΥΝΕΔΡΙΟ

ΤΕΛΙΚΟΙ ΛΟΓΑΡΙΑΣΜΟΙ ΤΟΥ 8ου, 9ου ΚΑΙ 10ου ΕΥΡΩΠΑΪΚΟΥ ΤΑΜΕΙΟΥ ΑΝΑΠΤΥΞΗΣ - ΟΙΚΟΝΟΜΙΚΟ ΕΤΟΣ 2009

ΠΙΝΑΚΑΣ ΠΕΡΙΕΧΟΜΕΝΩΝ

ΣΥΝΟΔΕΥΤΙΚΗ ΣΗΜΕΙΩΣΗ ΤΩΝ ΛΟΓΑΡΙΑΣΜΩΝ 3

ΕΚΤΕΛΕΣΗ ΚΑΙ ΛΟΓΙΣΤΙΚΗ ΚΑΤΑΧΩΡΙΣΗ ΤΩΝ ΠΟΡΩΝ ΤΟΥ ΕΤΑ 4

ΜΕΡΟΣ I – ΕΤΗΣΙΟΙ ΛΟΓΑΡΙΑΣΜΟΙ ΕΤΑ: ΚΕΦΑΛΑΙΑ ΠΟΥ ΔΙΑΧΕΙΡΙΖΕΤΑΙ Η ΕΥΡΩΠΑΪΚΗ ΕΠΙΤΡΟΠΗ 12

1. ΟΙΚΟΝΟΜΙΚΕΣ ΚΑΤΑΣΤΑΣΕΙΣ του 8ου, 9ου KAI 10ου ΕΥΡΩΠΑΪΚΟΥ ΤΑΜΕΙΟΥ ΑΝΑΠΤΥΞΗΣ 13

1.1 8ο, 9ο ΚΑΙ 10ο ΕΤΑ: ΣΥΓΚΕΝΤΡΩΤΙΚΟΣ ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ, ΚΑΤΑΣΤΑΣΗ ΤΑΜΕΙΑΚΩΝ ΡΟΩΝ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ 13

1.2 8ο ΕΤΑ: ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ 17

1.3 9ο ΕΤΑ: ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ 20

1.4 10ο ΕΤΑ: ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ 23

1.5 ΣΗΜΕΙΩΣΕΙΣ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ του 8ου, 9ου ΚΑΙ 10ου ΕΤΑ 26

2. ΕΚΘΕΣΗ ΟΙΚΟΝΟΜΙΚΗΣ ΕΚΤΕΛΕΣΗΣ 53

2.1 ΧΡΗΜΑΤΟΔΟΤΗΣΕΙΣ 57

2.2 ΕΝΟΠΟΙΗΜΕΝΟΙ ΛΟΓΑΡΙΑΣΜΟΙ 63

2.3 ΑΛΛΕΣ ΠΛΗΡΟΦΟΡΙΕΣ ΔΙΑΧΕΙΡΙΣΗΣ 70

ΜΕΡΟΣ ΙI – ΕΤΗΣΙΟΙ ΛΟΓΑΡΙΑΣΜΟΙ ΕΤΑ: ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ ΕΠΕΝΔΥΤΙΚΗΣ ΔΙΕΥΚΟΛΥΝΣΗΣ 72

3. ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ ΕΠΕΝΔΥΤΙΚΗΣ ΔΙΕΥΚΟΛΥΝΣΗΣ 73

3.1 ΚΑΤΑΣΤΑΣΗ ΕΣΟΔΩΝ 73

3.2 ΙΣΟΛΟΓΙΣΜΟΣ 74

3.3 ΚΑΤΑΣΤΑΣΗ ΜΕΤΑΒΟΛΩΝ ΟΣΟΝ ΑΦΟΡΑ ΤΟΥΣ ΠΟΡΟΥΣ ΧΡΗΜΑΤΟΔΟΤΩΝ 76

3.4 ΚΑΤΑΣΤΑΣΗ ΤΑΜΕΙΑΚΩΝ ΡΟΩΝ 78

3.5 ΣΗΜΕΙΩΣΕΙΣ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ 79

ΠΑΡΑΡΤΗΜΑ ΤΟΥ ΜΕΡΟΥΣ I – ΚΕΦΑΛΑΙΟ 2 (ΕΚΘΕΣΗ ΟΙΚΟΝΟΜΙΚΗΣ ΕΚΤΕΛΕΣΗΣ): ΚΑΤΑΣΤΑΣΗ ΑΝΑ ΧΩΡΑ ΚΑΙ ΑΝΑ ΜΕΣΟ 102

ΣΥΝΟΔΕΥΤΙΚΗ ΣΗΜΕΙΩΣΗ ΤΩΝ ΛΟΓΑΡΙΑΣΜΩΝ

Δια της παρούσης, δηλώνω ότι οι ετήσιοι λογαριασμοί του 8ου, 9ου και 10ου Ευρωπαϊκού Ταμείου Ανάπτυξης για το οικονομικό έτος 2009 έχουν καταρτιστεί σύμφωνα με τον Τίτλο VIII του δημοσιονομικού κανονισμού του 10ου Ευρωπαϊκού Ταμείου Ανάπτυξης και σύμφωνα με τις λογιστικές αρχές, κανόνες και μεθόδους που ορίζονται στο παράρτημα των οικονομικών καταστάσεων.

Από τον διατάκτη και την ΕΤΕπ, αφού πιστοποίησαν την αξιοπιστία τους, παρέλαβα όλες τις πληροφορίες που απαιτούνται για την κατάρτιση των λογαριασμών, οι οποίοι παρουσιάζουν τα στοιχεία ενεργητικού και παθητικού των Ευρωπαϊκών Ταμείων Ανάπτυξης, καθώς και την εκτέλεση του προϋπολογισμού.

Δια της παρούσης, πιστοποιώ ότι, με βάση τις εν λόγω πληροφορίες και τους ελέγχους τους οποίους έκρινα αναγκαίους να διενεργήσω πριν από την υπογραφή των λογαριασμών, διαθέτω εύλογη βεβαιότητα ότι οι λογαριασμοί παρουσιάζουν πιστή εικόνα της οικονομικής κατάστασης των Ευρωπαϊκών Ταμείων Ανάπτυξης όσον αφορά όλα τα ουσιαστικά σημεία.

(υπογραφή) Philippe Taverne Υπόλογος

ΕΚΤΕΛΕΣΗ ΚΑΙ ΛΟΓΙΣΤΙΚΗ ΚΑΤΑΧΩΡΙΣΗ ΤΩΝ ΠΟΡΩΝ ΤΟΥ ΕΤΑ

1. ΙΣΤΟΡΙΚΟ

Η Ευρωπαϊκή Ένωση έχει σχέσεις αναπτυξιακής συνεργασίας με μεγάλο αριθμό αναπτυσσόμενων χωρών. Βασικός στόχος είναι η προώθηση της οικονομικής και κοινωνικής ανάπτυξης και ιδιαίτερα η εστίαση στη μείωση και στην ελάφρυνση της φτώχειας σε μακροπρόθεσμη βάση, με την παροχή αναπτυξιακών ενισχύσεων και τεχνικής βοήθειας στις δικαιούχους χώρες. Για την επίτευξη αυτού του στόχου, η Ένωση, σε συνεργασία με τις χώρες εταίρους, καταρτίζει στρατηγικές συνεργασίας και κινητοποιεί τους οικονομικούς πόρους για την εφαρμογή τους. Οι πόροι που χορηγεί η Ένωση για την ανάπτυξη προέρχονται από τρεις πηγές:

- τον προϋπολογισμό της Ευρωπαϊκής Ένωσης

- το Ευρωπαϊκό Ταμείο Ανάπτυξης

- την Ευρωπαϊκή Τράπεζα Επενδύσεων

Το Ευρωπαϊκό Ταμείο Ανάπτυξης (ΕΤΑ) είναι το κυριότερο μέσο της ΕΕ για την παροχή βοήθειας με σκοπό την αναπτυξιακή συνεργασία στις χώρες της Αφρικής, της Καραϊβικής και του Ειρηνικού (ΑΚΕ) και στις Υπερπόντιες Χώρες και Εδάφη (ΥΧΕ). Στη συνθήκη της Ρώμης του 1957 προβλέπεται διάταξη για τη δημιουργία του ΕΤΑ για τη χορήγηση τεχνικής και οικονομικής βοήθειας, αρχικά περιορισμένης στις χώρες της Αφρικής, οι οποίες την εποχή εκείνη εξακολουθούσαν να είναι υπό αποικιοκρατικό καθεστώς και με τις οποίες ορισμένα κράτη μέλη είχαν ιστορικούς δεσμούς.

Το ΕΤΑ δεν χρηματοδοτείται από τον προϋπολογισμό της Ευρωπαϊκής Ένωσης. Χρηματοδοτείται από τα κράτη μέλη, υπόκειται στον δικό του δημοσιονομικό κανονισμό και τελεί υπό τη διαχείριση ειδικής επιτροπής. Η Ευρωπαϊκή Επιτροπή είναι υπεύθυνη για την οικονομική εκτέλεση των πράξεων που υλοποιούνται με πόρους ΕΤΑ και η Ευρωπαϊκή Τράπεζα Επενδύσεων (ΕΤΕπ) διαχειρίζεται την επενδυτική διευκόλυνση.

Κατά την περίοδο 2008-2013, η γεωγραφική ενίσχυση που χορηγήθηκε στις χώρες ΑΚΕ και στις χώρες και εδάφη ΥΧΕ θα συνεχίσει να χρηματοδοτείται κυρίως από το ΕΤΑ. Κάθε ΕΤΑ έχει συνήθως διάρκεια περίπου πέντε ετών. Από τη σύναψη της πρώτης σύμβασης εταιρικής σχέσης το 1964, οι κύκλοι προγραμματισμού των ΕΤΑ ακολουθούν γενικά τους κύκλους των συμφωνιών/συμβάσεων της εταιρικής σχέσης. Κάθε ΕΤΑ διέπεται από τον οικείο δημοσιονομικό κανονισμό ο οποίος επιβάλλει την κατάρτιση οικονομικών καταστάσεων για κάθε επί μέρους ΕΤΑ. Συνεπώς, οι οικονομικές καταστάσεις καταρτίζονται χωριστά για κάθε ΕΤΑ όσον αφορά το μέρος των πόρων που διαχειρίζεται η Ευρωπαϊκή Επιτροπή. Επίσης, αυτές οι οικονομικές καταστάσεις υποβάλλονται με συγκεντρωτικό τρόπο, ώστε να παρέχεται συνολική εικόνα της οικονομικής κατάστασης των πόρων για τους οποίους έχει την ευθύνη η Ευρωπαϊκή Επιτροπή.

Η επενδυτική διευκόλυνση θεσπίστηκε στο πλαίσιο της συμφωνίας Κοτονού. Αυτή η επενδυτική διευκόλυνση, την οποία διαχειρίζεται η Ευρωπαϊκή Τράπεζα Επενδύσεων, χρησιμοποιείται για τη στήριξη της ανάπτυξης του ιδιωτικού τομέα στα κράτη ΑΚΕ με τη χρηματοδότηση ιδίως – αλλά όχι αποκλειστικά – ιδιωτικών επενδύσεων. Η διευκόλυνση έχει σχεδιαστεί με τη μορφή ανανεώσιμου κεφαλαίου, έτσι ώστε οι αποπληρωμές δανείων να επανεπενδύονται σε άλλες πράξεις με αποτέλεσμα να λειτουργεί μια αυτοανανεώσιμη και οικονομικά ανεξάρτητη διευκόλυνση. Δεδομένου ότι η επενδυτική διευκόλυνση δεν τελεί υπό τη διαχείριση της Ευρωπαϊκής Επιτροπής, δεν έχει ενοποιηθεί στο πρώτο μέρος των ετήσιων λογαριασμών (στις οικονομικές καταστάσεις του 8ου, 9ου και 10ου ΕΤΑ και στη σχετική έκθεση οικονομικής εκτέλεσης). Οι οικονομικές καταστάσεις της επενδυτικής διευκόλυνσης περιλαμβάνονται ως χωριστό μέρος των ετήσιων λογαριασμών (μέρος 2) και παράσχουν πλήρη εικόνα των αναπτυξιακών ενισχύσεων του ΕΤΑ.

Το 10ο ΕΤΑ καλύπτει την περίοδο από το 2008 έως το 2013 με συνολικό προϋπολογισμό 22 682 εκατ. EUR. Από το ποσό αυτό, 21 966 εκατ. EUR χορηγήθηκαν στις χώρες ΑΚΕ, 286 εκατ. EUR στις χώρες και εδάφη ΥΧΕ και 430 εκατ. EUR στην Επιτροπή ως δαπάνες υποστήριξης για τον προγραμματισμό και την εφαρμογή του ΕΤΑ[1].

2. ΤΡΟΠΟΣ ΧΡΗΜΑΤΟΔΟΤΗΣΗΣ ΤΩΝ ΕΤΑ

Το Ευρωπαϊκό Συμβούλιο της 15ης και 16ης Δεκεμβρίου 2005 ενέκρινε τις δημοσιονομικές προοπτικές για την περίοδο 2007-2013. Στο πλαίσιο αυτό, αποφασίστηκε ότι η γεωγραφική συνεργασία με τις χώρες ΑΚΕ δεν θα εγγραφεί στον προϋπολογισμό της Ευρωπαϊκή Ένωσης, αλλά θα συνεχίσει να χρηματοδοτείται μέσω των υφιστάμενων διακυβερνητικών ΕΤΑ για την περίοδο 2008-2013.

Ο προϋπολογισμός της Ευρωπαϊκής Ένωσης είναι ετήσιος και σύμφωνα με τη αρχή της ετήσιας διάρκειας του προϋπολογισμού, οι δαπάνες και τα έσοδα προγραμματίζονται και εγκρίνονται για ένα έτος. Αντίθετα από την Ευρωπαϊκή Ένωση, το ΕΤΑ είναι ένα ταμείο που λειτουργεί σε πολυετή βάση. Κάθε ΕΤΑ συνάπτεται μέσω συμφωνίας εταιρικής σχέσης μεταξύ κρατών μελών και συνδέεται με ένα συνολικό κεφάλαιο που διατίθεται για την εφαρμογή της αναπτυξιακής συνεργασίας κατά τη διάρκεια μιας περιόδου συνήθως πέντε ετών. Δεδομένου ότι οι πόροι χορηγούνται σε πολυετή βάση, τα διαθέσιμα ποσά μπορούν να χρησιμοποιηθούν καθόλη την περίοδο του ΕΤΑ. Ο μη ετήσιος χαρακτήρας του προϋπολογισμού υπογραμμίζεται στην κατάρτιση των δημοσιονομικών εκθέσεων, όπου η εκτέλεση του προϋπολογισμού των ΕΤΑ μετράται σε σχέση με το σύνολο των κεφαλαίων.

Οι πόροι ΕΤΑ συνίστανται σε συνεισφορές «ad hoc» από τα κράτη μέλη της ΕΕ. Περίπου κάθε πέντε έτη, οι αντιπρόσωποι των κρατών μελών συναντώνται σε διακυβερνητικό επίπεδο για να αποφασίσουν για το συνολικό ποσό που θα χορηγηθεί στο ταμείο και να εποπτεύσουν την εκτέλεσή του. Η Επιτροπή διαχειρίζεται το ταμείο. Δεδομένου ότι, εκτός από τις ευρείες πολιτικές της Ένωσης, τα κράτη μέλη έχουν τις δικές τους αναπτυξιακές πολιτικές και πολιτικές ενισχύσεων, οι πολιτικές τους πρέπει να συντονίζονται με τις πολιτικές της ΕΕ, ώστε να εξασφαλίζεται η συμπληρωματικότητά τους. Το 2009 και το 2008, ζητήθηκε από τα 15 συμμετέχοντα κράτη μέλη να συνεισφέρουν στο 9ο ΕΤΑ. Οι συνεισφορές για το 10ο ΕΤΑ, στις οποίες συμμετέχουν 27 κράτη μέλη, δεν έχουν ακόμη ζητηθεί.

Ενώ ορισμένα κεφάλαια του 10ου ΕΤΑ τέθηκαν κατά μέρος για απρόβλεπτες ανάγκες, τα περισσότερα έχουν προγραμματιστεί σε ενδεικτικά πολυετή πλαίσια, κυρίως γεωγραφικά, αλλά και θεματικά, επί του παρόντος προσδιορισμένα για την περίοδο 2008-2013. Επομένως, τα έγγραφα εθνικής στρατηγικής, τα έγγραφα περιφερειακής πολιτικής και τα έγγραφα στρατηγικής εντός ΑΚΕ εγκρίθηκαν από την Επιτροπή. Η εφαρμογή τους παρακολουθείται σε ετήσια βάση και οι στρατηγικές τους υπόκεινται σε ενδιάμεση (2010, τρέχουσα) και τελική (2012) αναθεώρηση. Με βάση τις ενδιάμεσες και τελικές αναθεωρήσεις, η Επιτροπή δύναται, για λογαριασμό της Ευρωπαϊκής Ένωσης, να αναθεωρήσει τις στρατηγικές και την κατανομή των πόρων σύμφωνα με τις τρέχουσες ανάγκες και τις επιδόσεις των σχετικών κρατών ή περιφερειών ΑΚΕ.

Εκτός από τις συνεισφορές που προαναφέρθηκαν, τα κράτη μέλη μπορούν επίσης να συνάπτουν συμφωνίες συγχρηματοδότησης ή να καταβάλλουν εθελούσιες οικονομικές συνεισφορές στο ΕΤΑ.

3. ΔΙΑΧΕΙΡΙΣΗ ΚΑΙ ΤΡΟΠΟΣ ΑΝΑΛΩΣΗΣ ΤΩΝ ΠΟΡΩΝ ΕΤΑ

3.1 Επιχειρησιακές δαπάνες

Οι επιχειρησιακές δαπάνες του ΕΤΑ λαμβάνουν διάφορες μορφές, ανάλογα με τον τρόπο πληρωμής και διαχείρισης των χρημάτων. Σύμφωνα με τον δημοσιονομικό κανονισμό, η Επιτροπή εκτελεί τους πόρους του ΕΤΑ με βάση τις εξής μεθόδους:

Αποκεντρωμένη διαχείριση : πρόκειται για περιπτώσεις κατά τις οποίες η Επιτροπή μεταβιβάζει ορισμένα καθήκοντα εκτέλεσης του προϋπολογισμού σε τρίτα μέρη, σε μεγαλύτερο ή μικρότερο βαθμό, σύμφωνα με την τοπική κατάσταση του εν λόγω δικαιούχου.

Κεντρική διαχείριση : στην περίπτωση αυτή, ο προϋπολογισμό εκτελείται είτε άμεσα από τις υπηρεσίες της Επιτροπής είτε έμμεσα με την ανάθεση ορισμένων καθηκόντων εκτέλεσης του προϋπολογισμού σε όργανα υποκείμενα στο δίκαιο της Ευρωπαϊκή Ένωσης ή των κρατών μελών, όπως οι οργανισμοί δημοσίου δικαίου της Ευρωπαϊκή Ένωσης ή οι οργανισμοί με αποστολή δημόσιας υπηρεσίας.

Από κοινού διαχείριση με διεθνείς οργανισμούς : στο πλαίσιο αυτό, η Επιτροπή αναθέτει την εκτέλεση ορισμένων καθηκόντων εκτέλεσης σε διεθνή οργανισμό.

3.2 Διάφοροι χρηματοοικονομικοί παράγοντες

Η ευθύνη του κύριου διατάκτη καλύπτει ολόκληρη τη διαχειριστική διαδικασία, από τον προσδιορισμό των αναγκών για την επίτευξη των στόχων πολιτικής έως τη διαχείριση των δραστηριοτήτων που έχουν δρομολογηθεί, τόσο από επιχειρησιακή όσο και από δημοσιονομική άποψη, συμπεριλαμβανομένων της υπογραφής νομικών δεσμεύσεων, της παρακολούθησης των επιδόσεων, της πραγματοποίησης πληρωμών μέχρι και της ανάκτησης κεφαλαίων, εάν απαιτείται.

Ο επικεφαλής της αντιπροσωπείας της Ευρωπαϊκής Ένωσης είναι ο τοπικός σύνδεσμος μεταξύ της Επιτροπής και των εθνικών ή περιφερειακών αρχών ΑΚΕ/ΥΧΕ. Ο επικεφαλής της αντιπροσωπείας συνεργάζεται στενά με τους εθνικούς ή περιφερειακούς διατάκτες για τον προσδιορισμό της εκτελεστικής στρατηγικής και των τομεακών πολιτικών, καθώς και για την προετοιμασία, μελέτη και αναθεώρηση των προγραμμάτων και έργων ΕΤΑ.

Ο εθνικός διατάκτης στην αποδέκτρια χώρα είναι ανώτερος υπάλληλος διορισμένος από την κυβέρνηση κάθε κράτους ΑΚΕ/ κράτους και εδάφους ΥΧΕ. Αντιπροσωπεύει τις αρχές της χώρας του για όλες τις δραστηριότητες που χρηματοδοτούνται από το Ταμείο και των οποίων τη διαχείριση έχουν αναλάβει η Επιτροπή και η ΕΤΕπ. Στις περισσότερες περιπτώσεις, τα καθήκοντα αυτά ασκούνται από ένα μέλος της κυβέρνησης, κατά γενικό κανόνα από τον υπουργό προγραμματισμού ή οικονομίας. Ο εθνικός διατάκτης εκτελεί διοικητικά, τεχνικά και οικονομικά καθήκοντα που συνδέονται με τη διαχείριση προγραμμάτων και έργων ΕΤΑ.

Ο υπόλογος εκτελεί τα εντάλματα πληρωμής και είσπραξης που εκδίδουν οι διατάκτες και είναι υπεύθυνος για τη διαχείριση των ταμειακών διαθεσίμων, τη θέσπιση λογιστικών κανόνων και μεθόδων, την επικύρωση λογιστικών συστημάτων, την τήρηση των λογαριασμών και την κατάρτιση των αντίστοιχων ετήσιων λογαριασμών. Πέραν αυτού, ο υπόλογος οφείλει να υπογράφει τους λογαριασμούς και να δηλώνει ότι παρέχουν πιστή εικόνα της οικονομικής κατάστασης.

3.3 Εκτέλεση των πόρων ΕΤΑ

Η μεγάλη πλειοψηφία των οικονομικών πόρων που χορηγούνται στα κράτη ΑΚΕ και τα κράτη και εδάφη ΥΧΕ μέσω του ΕΤΑ είναι επιχορηγήσεις. Στην αρχή κάθε ΕΤΑ, η Ευρωπαϊκή Ένωση ενημερώνει τα κράτη ΑΚΕ και τα κράτη και εδάφη ΥΧΕ για το επίπεδο των επιχορηγήσεων που θα πρέπει να είναι διαθέσιμα για αυτά κατά τη διάρκεια του εκάστοτε ΕΤΑ. Οι πόροι χορηγούνται σε συνάρτηση με τις συγκεκριμένες ανάγκες της αποδέκτριας χώρας, λαμβανομένων υπόψη των δικών της πολιτικών και προσπαθειών ανάπτυξης.

Η δικαιούχος χώρα χαράσσει στρατηγική συνεργασίας κατόπιν διαβουλεύσεων με τους αναπτυξιακούς εταίρους τους (δωρητές). Οι στρατηγικές συνεργασίας με την ΕΕ περιλαμβάνουν συνήθως τόσο τις μεσοπρόθεσμες αναπτυξιακές στρατηγικές της ίδιας της χώρας, ανάλυση του πολιτικού και κοινωνικο-οικονομικού πλαισίου, καθώς και αξιολόγηση εκ μέρους της Ευρωπαϊκής Ένωσης. Κατά την προετοιμασία του εγγράφου στρατηγικής συνεργασίας, το προσωπικό της Ευρωπαϊκής Επιτροπής παρέχει τεχνική βοήθεια στις εθνικές αρχές.

Στη συνέχεια καταρτίζεται εθνικό ενδεικτικό πρόγραμμα (ΕΕΠ) για την εφαρμογή της στρατηγικής συνεργασίας. Το ΕΕΠ ορίζει τους τομείς και τους κλάδους που θα λάβουν ενίσχυση, εξηγεί τον τρόπο με τον οποίο η ενίσχυση θα καλύψει τους στόχους της, παρέχει χρονοδιάγραμμα εφαρμογής, και προσδιορίζει τον τρόπο με τον οποίο άλλοι παράγοντες, όπως διεθνείς οργανισμοί ή ΜΚΟ θα συμμετάσχουν στο πρόγραμμα (εάν χρειαστεί). Αυτό το ενδεικτικό συνολικό πρόγραμμα υπόκειται σε ετήσια και ενδιάμεση αναθεώρηση, καθώς και σε αναθεώρηση στο τέλος της περιόδου του ΕΤΑ και κατά τη διάρκεια της περιόδου λειτουργίας του γίνονται βελτιώσεις και τροποποιήσεις όταν απαιτείται.

3.4 Ανάληψη δεσμεύσεων για την ανάλωση των πόρων ΕΤΑ

Οι πόροι ΕΤΑ δεν μπορούν να δαπανηθούν εφόσον η Επιτροπή και ο πιθανός δικαιούχος πιστώσεων ΕΤΑ δεν έχουν υπογράψει γραπτή νομική δέσμευση.

Προτού αναληφθεί νομική δέσμευση (π.χ. σύμβαση ή συμφωνία επιχορήγησης) έναντι τρίτου, πρέπει να υφίσταται γραμμή του προϋπολογισμού με επαρκή κονδύλια που να καθιστά υλοποιήσιμη την εν λόγω δραστηριότητα. Εφόσον πληρούται η προϋπόθεση αυτή, πρέπει να γίνει κράτηση των απαιτούμενων κονδυλίων στον προϋπολογισμό μέσω δημοσιονομικής δέσμευσης που εγγράφεται στο λογιστικό σύστημα. Αυτό, ωστόσο, δεν επηρεάζει ουδόλως τη γενική λογιστική (γενικό καθολικό), δεδομένου ότι σε αυτό το στάδιο δεν έχει ακόμη υπάρξει δαπάνη. Τούτο οφείλεται στο ότι το λογιστικό σύστημα των ΕΤΑ περιλαμβάνει δύο χωριστά, αλλά συνδεόμενα μεταξύ τους σκέλη:

(α) τη λογιστική του προϋπολογισμού, που επιτρέπει τη λεπτομερή παρακολούθηση της εκτέλεσης του προϋπολογισμού, και,

(β) τη γενική λογιστική, που χρησιμεύει για την κατάρτιση του ισολογισμού και του λογαριασμού οικονομικού αποτελέσματος.

Η λογιστική του προϋπολογισμού παρουσιάζει τις αναλήψεις υποχρεώσεων και τις πληρωμές που έχουν πραγματοποιηθεί. Βασίζεται στην αρχή της λογιστικής σε ταμειακή βάση, στο πλαίσιο της οποίας τα έξοδα και τα έσοδα καταχωρίζονται στους λογαριασμούς μόνον σε περίπτωση δέσμευσης, καταβολής ή είσπραξης μετρητών. Αυτό το είδος λογιστικής είθισται στον δημόσιο τομέα ο οποίος, κατά παράδοση, τείνει να δίνει βάρος στον προϋπολογισμό και στην εκτέλεσή του.

Η γενική λογιστική (η οποία βασίζεται στην αρχή της λογιστικής σε δεδουλευμένη βάση) παρουσιάζει το σύνολο των δαπανών και εσόδων της χρήσης (και, συνεπώς, το οικονομικό αποτέλεσμα) και διαπιστώνει την οικονομική κατάσταση των ΕΤΑ με τη μορφή ισολογισμού που εκδίδεται την 31η Δεκεμβρίου εκάστου έτους.

3.5 Πραγματοποίηση πληρωμών

Καμία πληρωμή δεν πραγματοποιείται εάν δεν έχει ήδη εγκριθεί από τον αρμόδιο διατάκτη ανάληψη υποχρεώσεων από τον προϋπολογισμό.

Προχρηματοδότηση είναι μια πληρωμή που αποβλέπει στην παροχή προκαταβολής, δηλαδή χρηματικού αποθέματος, στον δικαιούχο. Μπορεί να κατανεμηθεί σε διάφορες δόσεις κατά τη διάρκεια της περιόδου που ορίζεται στην εκάστοτε συμφωνία προχρηματοδότησης. Το χρηματικό απόθεμα ή η προκαταβολή χρησιμοποιείται για τους σκοπούς για τους οποίους προορίζεται κατά τη διάρκεια της περιόδου που ορίζεται στη συμφωνία ή επιστρέφεται. Αν ο δικαιούχος δεν πραγματοποιήσει τις επιλέξιμες δαπάνες, υποχρεούται να επιστρέψει την προχρηματοδότηση στο ΕΤΑ. Έτσι, η καταβληθείσα προχρηματοδότηση δεν αποτελεί οριστικό έξοδο όσο δεν πληρούνται οι αντίστοιχες συμβατικές προϋποθέσεις και, συνεπώς, εγγράφεται στον ισολογισμό ως στοιχείο ενεργητικού, όταν πραγματοποιηθεί η αρχική πληρωμή. Το ύψος της προχρηματοδότησης μειώνεται (εξ ολοκλήρου ή εν μέρει) με βάση τις αποδεκτές επιλέξιμες δαπάνες (οι οποίες εμφανίζονται ως έξοδα στον λογαριασμό οικονομικού αποτελέσματος) και με βάση τα ποσά που επιστρέφονται.

Στο τέλος του έτους, πρέπει να εκτιμηθούν τα επιλέξιμα έξοδα δικαιούχων χρηματοδότησης ΕΤΑ, τα οποία δεν έχουν ακόμη κοινοποιηθεί στις Κοινότητες. Μετά από τους σχετικούς καταληκτικούς υπολογισμούς, τα ποσά που εκτιμώνται επιλέξιμα εγγράφονται ως δεδουλευμένα έξοδα, ενώ τα εκτιμώμενα μη επιλέξιμα μέρη τους παραμένουν ανοικτά στους λογαριασμούς «επιβεβαίωση της επιλεξιμότητας». Τα ποσά αυτά περιλαμβάνονται στις τρέχουσες υποχρεώσεις, ούτως ώστε να μην υπερεκτιμώνται στοιχεία ενεργητικού και παθητικού.

3.6 Ανάκτηση αχρεωστήτως καταβληθέντων ποσών

Η επιλεξιμότητα των δαπανών που καταλογίζονται στο ΕΤΑ εξακριβώνεται με βάση τα δικαιολογητικά που προβλέπονται στους κανόνες εφαρμογής ή στους όρους κάθε επιχορήγησης. Για να βελτιστοποιηθεί η σχέση κόστους-ωφελείας των συστημάτων ελέγχου, οι έλεγχοι των δικαιολογητικών για τις τελικές αιτήσεις τείνουν να είναι πιο λεπτομερείς από εκείνους για τις ενδιάμεσες αιτήσεις, και με τους ελέγχους αυτούς μπορούν να διαπιστωθούν σφάλματα στις ενδιάμεσες πληρωμές τα οποία διορθώνονται με την προσαρμογή της τελικής πληρωμής. Επίσης, η Επιτροπή έχει το δικαίωμα να ελέγχει την ακεραιότητα των δικαιολογητικών διενεργώντας ελέγχους στις εγκαταστάσεις του αιτούντος, κατά τη διάρκεια της υλοποίησης της χρηματοδοτούμενης ενέργειας ή/και μεταγενέστερα (εκ των υστέρων έλεγχοι). Τα σφάλματα που διαπιστώνονται κατά την περίοδο εκτέλεσης διορθώνονται με την προσαρμογή των επόμενων δηλώσεων δαπανών. Τα λάθη που διαπιστώνονται εκ των υστέρων γίνονται αντικείμενο εντάλματος είσπραξης.

4. ΕΚΘΕΣΕΙΣ ΤΕΛΟΥΣ ΤΗΣ ΧΡΗΣΗΣ

4.1 Ετήσιοι λογαριασμοί

Ο υπόλογος είναι υπεύθυνος για την κατάρτιση των ετήσιων λογαριασμών και εξασφαλίζει ότι αποδίδουν πιστή εικόνα της οικονομικής κατάστασης των ΕΤΑ.

Οι ετήσιοι λογαριασμοί περιέχουν τα εξής στοιχεία:

Μέρος Ι: Κεφάλαια που διαχειρίζεται η Ευρωπαϊκή Επιτροπή

- Οικονομικές καταστάσεις του 8ου, 9ου και 10ου Ευρωπαϊκού Ταμείου Ανάπτυξης

- Έκθεση σχετικά με την οικονομική εκτέλεση του 8ου, 9ου και 10ου Ευρωπαϊκού Ταμείου Ανάπτυξης

Μέρος ΙΙ: Κεφάλαια που διαχειρίζεται η Ευρωπαϊκή Τράπεζα Επενδύσεων

- Οικονομικές καταστάσεις της επενδυτικής διευκόλυνσης

Οι οικονομικές καταστάσεις της επενδυτικής διευκόλυνσης περιλαμβάνονται ως χωριστό μέρος των ετήσιων λογαριασμών, έτσι ώστε να δίνουν πλήρη εικόνα των αναπτυξιακών ενισχύσεων των ΕΤΑ.

Οι ετήσιοι λογαριασμοί εγκρίνονται από την Επιτροπή μέχρι την 31η Ιουλίου του επόμενου έτους και υποβάλλονται στο Ελεγκτικό Συνέδριο προς έλεγχο και εν τέλει στο Συμβούλιο και στο Κοινοβούλιο για απαλλαγή.

4.2 Ετήσια έκθεση δραστηριότητας

Οι διατάκτης οφείλει να καταρτίσει ετήσια έκθεση δραστηριότητας (ΕΕΔ) για το πεδίο αρμοδιοτήτων του. Στην ΕΕΔ, ο διατάκτης αναφέρεται στα αποτελέσματα πολιτικής και στην εύλογη βεβαιότητα την οποία έχει ότι οι πόροι οι οποίοι διατέθηκαν για τις δραστηριότητες που περιγράφονται στην έκθεσή του χρησιμοποιήθηκαν για τον προβλεπόμενο σκοπό και σύμφωνα με τις αρχές της χρηστής δημοσιονομικής διαχείρισης και ότι οι ισχύουσες διαδικασίες ελέγχου παρέχουν τις απαιτούμενες εγγυήσεις σχετικά με τη νομιμότητα και κανονικότητα των υποκείμενων πράξεων.

5. ΛΟΓΙΣΤΙΚΟΣ ΕΛΕΓΧΟΣ ΚΑΙ ΑΠΑΛΛΑΓΗ

5.1 Λογιστικός έλεγχος

Οι ετήσιοι λογαριασμοί των ΕΤΑ και η διαχείριση των πόρων τελούν υπό την επίβλεψη του εξωτερικού ελεγκτή, δηλαδή του Ευρωπαϊκού Ελεγκτικού Συνεδρίου, το οποίο καταρτίζει ετήσια έκθεση για το Συμβούλιο και το Ευρωπαϊκό Κοινοβούλιο. Κύρια αποστολή του Συνεδρίου είναι η διεξαγωγή εξωτερικού ανεξάρτητου ελέγχου των ετήσιων λογαριασμών των ΕΤΑ. Ως μέρος των δραστηριοτήτων του, το Ελεγκτικό Συνέδριο:

1. καταρτίζει ετήσια έκθεση, με αναλυτικές παρατηρήσεις επί των ετήσιων λογαριασμών και των υποκείμενων πράξεων,

2. εκφέρει γνώμη, η οποία βασίζεται στους ελέγχους που έχει πραγματοποιήσει και περιλαμβάνεται στην ετήσια έκθεση υπό μορφή δήλωσης αξιοπιστίας όσον αφορά i) την αξιοπιστία των λογαριασμών και ii) την νομιμότητα και κανονικότητα των υποκείμενων πράξεων,

3. συντάσσει ειδικές εκθέσεις με τα πορίσματα των ελέγχων που διεξάγει σε συγκεκριμένους διαχειριστικούς τομείς.

Κατά τη διεξαγωγή ελέγχου, το Ελεγκτικό Συνέδριο δικαιούται πρόσβαση σε όλα τα απαιτούμενα έγγραφα. Το Συνέδριο ελέγχει όλους τους τομείς δραστηριοτήτων των ΕΤΑ έως και τη νομιμότητα και κανονικότητα μεμονωμένων πράξεων και πληρωμών. Ελέγχει επίσης τους ίδιους τους ετήσιους λογαριασμούς, εξετάζοντας μεμονωμένα, εφόσον το κρίνει αναγκαίο, τους ισολογισμούς και τους λογαριασμούς οικονομικού αποτελέσματος, καθώς και τη συνολική παρουσίαση των οικονομικών καταστάσεων. Συνεπώς, το Συνέδριο δύναται να εκφέρει γνώμη όχι μόνον ως προς τα παρουσιαζόμενα αριθμητικά στοιχεία, αλλά και ως προς το σύστημα και τους ελέγχους που εφαρμόζονται.

5.2 Απαλλαγή

Ο τελικός έλεγχος συνίσταται στην απαλλαγή της οικονομικής εκτέλεσης των πόρων του ΕΤΑ για ένα δεδομένο οικονομικό έτος. Η αρμόδια για την απαλλαγή αρχή του ΕΤΑ είναι το Ευρωπαϊκό Κοινοβούλιο. Αυτό σημαίνει ότι μετά τον λογιστικό έλεγχο και την οριστικοποίηση των ετήσιων λογαριασμών εναπόκειται στο Συμβούλιο να συστήσει και, στη συνέχεια, στο Ευρωπαϊκό Κοινοβούλιο να αποφασίσει τη χορήγηση απαλλαγής στην Επιτροπή για την οικονομική εκτέλεση των πόρων του ΕΤΑ για το προηγούμενο οικονομικό έτος. Η απόφαση απαλλαγής βασίζεται στην εξέταση των λογαριασμών και της ετήσιας έκθεσης του Ελεγκτικού Συνεδρίου (η οποία περιλαμβάνει επίσημη δήλωση αξιοπιστίας) και στις απαντήσεις της Επιτροπής, καθώς και σε ερωτήσεις και αιτήσεις περαιτέρω πληροφοριών που απευθύνονται στην Επιτροπή.

Η απαλλαγή αποτελεί την πολιτική πτυχή του εξωτερικού ελέγχου της οικονομικής εκτέλεσης και είναι η απόφαση με την οποία το Ευρωπαϊκό Κοινοβούλιο, ενεργώντας κατόπιν συστάσεως του Συμβουλίου, «αποδεσμεύει» την Επιτροπή από την ευθύνη για τη διαχείριση της οικονομικής εκτέλεσης ενός δεδομένου οικονομικού έτους. Η διαδικασία απαλλαγής δύναται να παράγει ένα από τα ακόλουθα δύο αποτελέσματα: τη χορήγηση ή την αναστολή χορήγησης απαλλαγής. Κατά τη χορήγηση απαλλαγής το Ευρωπαϊκό Κοινοβούλιο δύναται να τονίσει τις παρατηρήσεις τις οποίες κρίνει σημαντικές, συνιστώντας συχνά δράσεις τις οποίες η Επιτροπή θα έπρεπε να αναλάβει για συγκεκριμένα θέματα. Η Επιτροπή καταρτίζει εν συνεχεία έκθεση στην οποία περιγράφει τα μέτρα τα οποία έχει λάβει, καθώς και σχέδιο δράσης, τα οποία διαβιβάζει στο Ευρωπαϊκό Κοινοβούλιο και το Συμβούλιο.

ΜΕΡΟΣ I – ΕΤΗΣΙΟΙ ΛΟΓΑΡΙΑΣΜΟΙ ΕΤΑ: ΚΕΦΑΛΑΙΑ ΠΟΥ ΔΙΑΧΕΙΡΙΖΕΤΑΙ Η ΕΥΡΩΠΑΪΚΗ ΕΠΙΤΡΟΠΗ[2]

1. ΟΙΚΟΝΟΜΙΚΕΣ ΚΑΤΑΣΤΑΣΕΙΣ του 8ου, 9ου και 10ου ΕΥΡΩΠΑΪΚΟΥ ΤΑΜΕΙΟΥ ΑΝΑΠΤΥΞΗΣ

1.1 8ο, 9ο KAI 10ο ΕΤΑ: ΣΥΓΚΕΝΤΡΩΤΙΚΟΣ ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ, ΚΑΤΑΣΤΑΣΗ ΤΑΜΕΙΑΚΩΝ ΡΟΩΝ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ

ΣΥΓΚΕΝΤΡΩΤΙΚΟΣ ΙΣΟΛΟΓΙΣΜΟΣ του 8ου, 9ου και 10ου ΕΤΑ

σε εκατ. EUR |

Σημείωση | 31.12.2009 | 31.12.2008[3] |

ΜΗ ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Μακροπρόθεσμες προχρηματοδοτήσεις | 2.1 | 196 | 268 |

ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Βραχυπρόθεσμες προχρηματοδοτήσεις | 2.2 | 800 | 649 |

Βραχυπρόθεσμες απαιτήσεις | 2.3 | 66 | 17 |

Ταμειακά διαθέσιμα και ισοδύναμά τους | 2.5 | 523 | 291 |

ΣΥΝΟΛΟ ΕΝΕΡΓΗΤΙΚΟΥ | 1 585 | 1 226 |

ΤΡΕΧΟΥΣΕΣ ΥΠΟΧΡΕΩΣΕΙΣ: |

Βραχυπρόθεσμες οφειλές | 2.6 | (860) | (709) |

ΣΥΝΟΛΟ ΠΑΘΗΤΙΚΟΥ | (860) | (709) |

ΚΑΘΑΡΟ ΕΝΕΡΓΗΤΙΚΟ | 724 | 517 |

ΚΕΦΑΛΑΙΑ ΚΑΙ ΑΠΟΘΕΜΑΤΙΚΑ |

Αιτηθέντα κεφάλαια ταμείου | 2.7 | 20 381 | 17 079 |

Άλλα αποθεματικά | 2.8 | 2 252 | 2 252 |

Οικονομικό αποτέλεσμα που μεταφέρθηκε από προηγούμενες χρήσεις | (18 814) | (15 784) |

Οικονομικό αποτέλεσμα χρήσης | (3 094) | (3 030) |

ΚΑΘΑΡΟ ΕΝΕΡΓΗΤΙΚΟ | 724 | 517 |

ΣΥΓΚΕΝΤΡΩΤΙΚΟΣ ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ του 8ου, 9ου και 10ου ΕΤΑ

σε εκατ. EUR |

Σημείωση | 2009 | 2008[4] |

ΛΕΙΤΟΥΡΓΙΚΑ ΕΣΟΔΑ | 3.1 | 49 | 23 |

ΛΕΙΤΟΥΡΓΙΚΑ ΕΞΟΔΑ |

Λειτουργικά έξοδα (συμπεριλαμβανομένων των προχρηματοδοτήσεων) | 3.2 | (3 102) | (3 007) |

Διοικητικά έξοδα | 3.3 | (90) | (58) |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΛΕΙΤΟΥΡΓΙΚΕΣ ΔΡΑΣΤΗΡΙΟΤΗΤΕΣ | (3 144) | (3 043) |

Έσοδα από χρηματοοικονομικές πράξεις | 3.4 | 49 | 13 |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΧΡΗΜΑΤΟΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ | 49 | 13 |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | (3 094) | (3 030) |

Ανάλωση συνεισφορών συγχρηματοδοτήσεων | 0 | 0 |

Ανάλωση τακτικών συνεισφορών | (3 094) | (3 030) |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | (3 094) | (3 030) |

ΣΥΓΚΕΝΤΡΩΤΙΚΗ ΚΑΤΑΣΤΑΣΗ ΤΑΜΕΙΑΚΩΝ ΡΟΩΝ του 8ου, 9ου και 10ου ΕΤΑ

σε εκατ. EUR |

Σημείωση | 2009 | 2008[5] |

Οικονομικό αποτέλεσμα χρήσης | (3 094) | (3 128) |

ΛΕΙΤΟΥΡΓΙΚΕΣ ΔΡΑΣΤΗΡΙΟΤΗΤΕΣ | 4.2 |

Τακτικές συνεισφορές από κράτη μέλη | 3 294 | 3 022 |

Συνεισφορές συγχρηματοδοτήσεων από τα κράτη μέλη | 2 | 0 |

(Αντιλογισμός) ζημιών απομείωσης αξίας επί απαιτήσεων | 0 | 1 |

(Αύξηση)/μείωση μακροπρόθεσμων προχρηματοδοτήσεων | 72 | 0 |

(Αύξηση)/μείωση βραχυπρόθεσμων προχρηματοδοτήσεων | (150) | 38 |

(Αύξηση)/μείωση βραχυπρόθεσμων απαιτήσεων | (45) | (10) |

(Αύξηση)/μείωση άλλων στοιχείων κυκλοφορούντος ενεργητικού | 0 | 4 |

Αύξηση/(μείωση) βραχυπρόθεσμων οφειλών | 152 | (13) |

ΚΑΘΑΡΕΣ ΤΑΜΕΙΑΚΕΣ ΡΟΕΣ | 230 | (87) |

ΚΑΘΑΡΗ ΑΥΞΗΣΗ / (ΜΕΙΩΣΗ) ΤΑΜΕΙΑΚΩΝ ΔΙΑΘΕΣΙΜΩΝ ΚΑΙ ΙΣΟΔΥΝΑΜΩΝ ΤΟΥΣ | 230 | (87) |

Ταμειακά διαθέσιμα και ισοδύναμά τους στην αρχή του οικονομικού έτους[6] | 2.5 & 4.3 | 293 | 379 |

Ταμειακά διαθέσιμα και ισοδύναμά τους στο τέλος του οικονομικού έτους | 2.5 | 523 | 293 |

Συμφωνία του οικονομικού αποτελέσματος 2008

Οικονομικό αποτέλεσμα χρήσης του 8ου, 9ου και 10ου ΕΤΑ | (3 030) |

Οικονομικό αποτέλεσμα χρήσης του 7ου ΕΤΑ | (98) |

ΟΙΚΟΝΟΜΙΚΟ ΑΠΟΤΕΛΕΣΜΑ 2008 | (3 128) |

ΣΥΓΚΕΝΤΡΩΤΙΚΗ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ του 8ου, 9ου και 10ου ΕΤΑ

σε εκατ. EUR |

Αύξηση του κεφαλαίου – τακτικές συνεισφορές | -3 000 | 3 000 | 3 000 |

Αύξηση του κεφαλαίου – συνεισφορές συγχρηματοδοτήσεων | 2 | 2 |

Μεταφορές από προηγούμενα ΕΤΑ |

Οικονομικό αποτέλεσμα χρήσης | -3 030 | -3 030 |

Άνοιγμα του 10ου ΕΤΑ | 21 152 | 21 152 |

Περάτωση του 7ου ΕΤΑ | -10 940 | -10 940 | 9 882 | 959 | -98 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2008 | 45 694 | 28 615 | 17 079 | -18 814 | 2 252 | 517 |

Συνεισφορές |

Αύξηση του κεφαλαίου – τακτικές συνεισφορές | -3 300 | 3 300 | 3 300 |

Αύξηση του κεφαλαίου – συνεισφορές συγχρηματοδοτήσεων | 68 | 66 | 2 | 2 |

Μεταφορές από προηγούμενα ΕΤΑ |

Ανάλωση συνεισφορών συγχρηματοδοτήσεων |

Ανάλωση τακτικών συνεισφορών | -3 094 | -3 094 |

Οικονομικό αποτέλεσμα χρήσης | -3 094 | -3 094 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2009 | 45 761 | 25 381 | 20 381 | -21 909 | 2 252 | 724 |

1.2 8ο ΕΤΑ: ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ

ΙΣΟΛΟΓΙΣΜΟΣ του 8ου ΕΤΑ

σε εκατ. EUR |

Σημείωση | 31.12.2009 | 31.12.2008 |

ΜΗ ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Μακροπρόθεσμες προχρηματοδοτήσεις | 2.1 | 0 | 2 |

ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Βραχυπρόθεσμες προχρηματοδοτήσεις | 2.2 | 54 | 92 |

Βραχυπρόθεσμες απαιτήσεις | 2.3 | 6 | 4 |

Λογαριασμοί συνδέσμου | 2.4 | 708 | 859 |

ΣΥΝΟΛΟ ΕΝΕΡΓΗΤΙΚΟΥ | 768 | 956 |

ΤΡΕΧΟΥΣΕΣ ΥΠΟΧΡΕΩΣΕΙΣ: |

Βραχυπρόθεσμες οφειλές | 2.6 | (65) | (94) |

ΣΥΝΟΛΟ ΠΑΘΗΤΙΚΟΥ | (65) | (94) |

ΚΑΘΑΡΟ ΕΝΕΡΓΗΤΙΚΟ | 703 | 862 |

ΚΕΦΑΛΑΙΑ ΚΑΙ ΑΠΟΘΕΜΑΤΙΚΑ |

Αιτηθέντα κεφάλαια ταμείου | 2.7 | 12 840 | 12 840 |

Άλλα αποθεματικά | 2.8 | (2 153) | (2 153) |

Οικονομικό αποτέλεσμα που μεταφέρθηκε από προηγούμενες χρήσεις | (9 825) | (9 504) |

Οικονομικό αποτέλεσμα χρήσης | (159) | (321) |

ΚΑΘΑΡΟ ΕΝΕΡΓΗΤΙΚΟ | 703 | 862 |

ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ του 8ου ΕΤΑ

σε εκατ. EUR |

Σημείωση | 2009 | 2008 |

ΛΕΙΤΟΥΡΓΙΚΑ ΕΣΟΔΑ | 3.1 | 20 | 4 |

ΛΕΙΤΟΥΡΓΙΚΑ ΕΞΟΔΑ |

Λειτουργικά έξοδα | 3.2 | (180) | (329) |

Διοικητικά έξοδα | 3.3 | 0 | (1) |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΛΕΙΤΟΥΡΓΙΚΕΣ ΔΡΑΣΤΗΡΙΟΤΗΤΕΣ | (160) | (325) |

Έσοδα από χρηματοοικονομικές πράξεις | 3.4 | 1 | 4 |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΧΡΗΜΑΤΟΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ | 1 | 4 |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | (159) | (321) |

ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ του 8ου ΕΤΑ

σε εκατ. EUR |

Συνεισφορές |

Αύξηση κεφαλαίου |

Μεταφορές από προηγούμενα ΕΤΑ | -57 | -57 |

Οικονομικό αποτέλεσμα χρήσης | -321 | -321 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2008 | 12 840 | 0 | 12 840 | -9 825 | -2 153 | 862 |

Συνεισφορές |

Αύξηση κεφαλαίου |

Μεταφορές από προηγούμενα ΕΤΑ |

Οικονομικό αποτέλεσμα χρήσης | -159 | -159 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2009 | 12 840 | 0 | 12 840 | -9 985 | -2 153 | 703 |

1.3 9ο ΕΤΑ: ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ

ΙΣΟΛΟΓΙΣΜΟΣ του 9ου ΕΤΑ

σε εκατ. EUR |

Σημείωση | 31.12.2009 | 31.12.2008 |

ΜΗ ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Μακροπρόθεσμες προχρηματοδοτήσεις | 2.1 | 129 | 246 |

ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Βραχυπρόθεσμες προχρηματοδοτήσεις | 2.2 | 507 | 516 |

Βραχυπρόθεσμες απαιτήσεις | 2.3 | 59 | 13 |

Λογαριασμοί συνδέσμου | 2.4 | 653 | 0 |

Ταμειακά διαθέσιμα και ισοδύναμά τους | 2.5 | 11 | 13 |

ΣΥΝΟΛΟ ΕΝΕΡΓΗΤΙΚΟΥ | 1 359 | 788 |

ΤΡΕΧΟΥΣΕΣ ΥΠΟΧΡΕΩΣΕΙΣ: |

Βραχυπρόθεσμες οφειλές | 2.6 | (366) | (374) |

Λογαριασμοί συνδέσμου | 2.4 | 0 | (837) |

ΣΥΝΟΛΟ ΠΑΘΗΤΙΚΟΥ | (366) | (1 212) |

ΚΑΘΑΡΟ ΕΝΕΡΓΗΤΙΚΟ | 993 | (424) |

ΚΕΦΑΛΑΙΑ ΚΑΙ ΑΠΟΘΕΜΑΤΙΚΑ |

Αιτηθέντα κεφάλαια ταμείου | 2.7 | 7 539 | 4 239 |

Άλλα αποθεματικά | 2.8 | 4 308 | 4 308 |

Οικονομικό αποτέλεσμα που μεταφέρθηκε από προηγούμενες χρήσεις | (8 970) | (6 280) |

Οικονομικό αποτέλεσμα χρήσης | (1 884) | (2 690) |

ΚΑΘΑΡΟ ΕΝΕΡΓΗΤΙΚΟ | 993 | (424) |

ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ του 9ου ΕΤΑ

σε εκατ. EUR |

Σημείωση | 2009 | 2008 |

ΛΕΙΤΟΥΡΓΙΚΑ ΕΣΟΔΑ | 3.1 | 26 | 19 |

ΛΕΙΤΟΥΡΓΙΚΑ ΕΞΟΔΑ |

Λειτουργικά έξοδα | 3.2 | (1 880) | (2 652) |

Διοικητικά έξοδα | 3.3 | (77) | (57) |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΛΕΙΤΟΥΡΓΙΚΕΣ ΔΡΑΣΤΗΡΙΟΤΗΤΕΣ | (1 931) | (2 690) |

Έσοδα από χρηματοοικονομικές πράξεις | 3.4 | 47 | 0 |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΧΡΗΜΑΤΟΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ | 47 | 0 |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | (1 884) | (2 690) |

ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ του 9ου ΕΤΑ

σε εκατ. EUR |

Συνεισφορές | -3 000 | 3 000 | 3 000 |

Αύξηση κεφαλαίου |

Μεταφορές από προηγούμενα ΕΤΑ | 162 | 162 |

Οικονομικό αποτέλεσμα χρήσης | -2 690 | -2 690 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2008 | 11 699 | 7 460 | 4 239 | -8 970 | 4 308 | -424 |

Συνεισφορές | -3 300 | 3 300 | 3 300 |

Αύξηση κεφαλαίου |

Μεταφορές από προηγούμενα ΕΤΑ |

Οικονομικό αποτέλεσμα χρήσης | -1 884 | -1 884 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2009 | 11 699 | 4 160 | 7 539 | -10 854 | 4 308 | 993 |

1.4 10ο ΕΤΑ: ΙΣΟΛΟΓΙΣΜΟΣ, ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ ΚΑΙ ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ

ΙΣΟΛΟΓΙΣΜΟΣ του 10ου ΕΤΑ

σε εκατ. EUR |

Σημείωση | 31.12.2009 | 31.12.2008 |

ΜΗ ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Μακροπρόθεσμες προχρηματοδοτήσεις | 2.1 | 67 | 21 |

ΚΥΚΛΟΦΟΡΟΥΝ ΕΝΕΡΓΗΤΙΚΟ: |

Βραχυπρόθεσμες προχρηματοδοτήσεις | 2.2 | 239 | 42 |

Βραχυπρόθεσμες απαιτήσεις | 2.3 | 1 | 0 |

Ταμειακά διαθέσιμα και ισοδύναμά τους | 2.5 | 512 | 278 |

ΣΥΝΟΛΟ ΕΝΕΡΓΗΤΙΚΟΥ | 819 | 340 |

ΤΡΕΧΟΥΣΕΣ ΥΠΟΧΡΕΩΣΕΙΣ: |

Βραχυπρόθεσμες οφειλές | 2.6 | (430) | (240) |

Λογαριασμοί συνδέσμου | 2.4 | (1 361) | (22) |

ΣΥΝΟΛΟ ΠΑΘΗΤΙΚΟΥ | (1 791) | (262) |

ΚΑΘΑΡΟ ΕΝΕΡΓΗΤΙΚΟ | (971) | 78 |

ΚΕΦΑΛΑΙΑ ΚΑΙ ΑΠΟΘΕΜΑΤΙΚΑ |

Αιτηθέντα κεφάλαια ταμείου | 2.7 | 2 | 0 |

Άλλα αποθεματικά | 2.8 | 97 | 97 |

Οικονομικό αποτέλεσμα που μεταφέρθηκε από προηγούμενες χρήσεις | (19) | 0 |

Οικονομικό αποτέλεσμα χρήσης | (1 051) | (19) |

ΚΑΘΑΡΟ ΕΝΕΡΓΗΤΙΚΟ[7] | (971) | 78 |

ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ του 10ου ΕΤΑ

σε εκατ. EUR |

Σημείωση | 2009 | 2008 |

ΛΕΙΤΟΥΡΓΙΚΑ ΕΣΟΔΑ | 3.1 | 2 | 0 |

ΛΕΙΤΟΥΡΓΙΚΑ ΕΞΟΔΑ |

Λειτουργικά έξοδα (συμπεριλαμβανομένων των προχρηματοδοτήσεων) | 3.2 | (1 042) | (27) |

Διοικητικά έξοδα | 3.3 | (13) | 0 |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΛΕΙΤΟΥΡΓΙΚΕΣ ΔΡΑΣΤΗΡΙΟΤΗΤΕΣ | (1 053) | (27) |

Έσοδα από χρηματοοικονομικές πράξεις | 3.4 | 2 | 9 |

ΠΛΕΟΝΑΣΜΑ (ΕΛΛΕΙΜΜΑ) ΑΠΟ ΧΡΗΜΑΤΟΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ | 2 | 9 |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | (1 051) | (19) |

ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΟΥ ΕΝΕΡΓΗΤΙΚΟΥ του 10ου ΕΤΑ

σε εκατ. EUR |

Συνεισφορές |

Αύξηση του κεφαλαίου – τακτικές συνεισφορές |

Αύξηση του κεφαλαίου – συνεισφορές συγχρηματοδοτήσεων | 2 | 2 |

Μεταφορές από προηγούμενα ΕΤΑ | 97 | 97 |

Ανάλωση συνεισφορών συγχρηματοδοτήσεων |

Ανάλωση τακτικών συνεισφορών | -19 | -19 |

Οικονομικό αποτέλεσμα χρήσης | -19 | -19 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2008 | 21 154 | 21 154 | 0 | -19 | 97 | 78 |

Συνεισφορές |

Αύξηση του κεφαλαίου – τακτικές συνεισφορές |

Αύξηση του κεφαλαίου – συνεισφορές συγχρηματοδοτήσεων | 68 | 66 | 2 | 2 |

Μεταφορές από προηγούμενα ΕΤΑ |

Ανάλωση συνεισφορών συγχρηματοδοτήσεων |

Ανάλωση τακτικών συνεισφορών | -1 051 | -1 051 |

Οικονομικό αποτέλεσμα χρήσης | -1 051 | -1 051 |

ΥΠΟΛΟΙΠΟ ΤΗΝ 31η ΔΕΚΕΜΒΡΙΟΥ 2009 | 21 222 | 21 221 | 2 | -1 070 | 97 | -971 |

1.5 ΣΗΜΕΙΩΣΕΙΣ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ του 8ου, 9ου και 10ου ΕΤΑ

1. ΘΕΜΕΛΙΩΔΕΙΣ ΛΟΓΙΣΤΙΚΕΣ ΠΟΛΙΤΙΚΕΣ

1.1. ΝΟΜΙΚΕΣ ΔΙΑΤΑΞΕΙΣ ΚΑΙ ΔΗΜΟΣΙΟΝΟΜΙΚΟΣ ΚΑΝΟΝΙΣΜΟΣ

Οι οικονομικές καταστάσεις καταρτίστηκαν σύμφωνα με τον δημοσιονομικό κανονισμό που διέπει το 10ο ΕΤΑ. Σύμφωνα με τις διατάξεις του άρθρου 121 αυτού του κανονισμού, οι οικονομικές καταστάσεις καταρτίζονται σύμφωνα με τις αρχές της λογιστικής σε δεδουλευμένη βάση.

Οι παρούσες οικονομικές καταστάσεις καταρτίστηκαν σύμφωνα με τους λογιστικούς κανόνες και μεθόδους των ΕΤΑ και προκύπτουν από τα Διεθνή Λογιστικά Πρότυπα του Δημόσιου Τομέα (IPSAS) ή, ελλείψει αυτών, από τα Διεθνή Πρότυπα Χρηματοοικονομικής Πληροφόρησης (ΔΠΧΠ) που εκδίδονται, αντίστοιχα, από το Συμβούλιο Διεθνών Λογιστικών Προτύπων του Δημόσιου Τομέα (IPSASB) και από το Συμβούλιο Διεθνών Λογιστικών Προτύπων (IASB). Οι κανόνες αποτίμησης και οι λογιστικές μέθοδοι που ενέκρινε ο υπόλογος του ΕΤΑ εφαρμόζονται όσον αφορά το μέρος των πόρων ΕΤΑ για την οικονομική διαχείριση των οποίων έχει την ευθύνη η Ευρωπαϊκή Επιτροπή.

Ο υπόλογος του ΕΤΑ πρέπει να υποβάλλει τους προσωρινούς λογαριασμούς στο Ελεγκτικό Συνέδριο μέχρι την 31η Μαρτίου του επόμενου έτους. Το Ελεγκτικό Συνέδριο, με τη σειρά του, υποβάλλει στην Επιτροπή τις παρατηρήσεις του σχετικά με τους λογαριασμούς μέχρι την 15η Ιουνίου (άρθρο 125). Με βάση τις παρατηρήσεις αυτές, η Επιτροπή εγκρίνει τους τελικούς λογαριασμούς μέχρι την 31η Ιουλίου και τους διαβιβάζει στο Ευρωπαϊκό Κοινοβούλιο, το Συμβούλιο και το Ελεγκτικό Συνέδριο. Οι λογαριασμοί δημοσιεύονται στην Επίσημη Εφημερίδα μέχρι την 15η Νοεμβρίου μαζί με τη δήλωση αξιοπιστίας του Ελεγκτικού Συνεδρίου όσον αφορά το μέρος των πόρων των ΕΤΑ για την οικονομική διαχείριση των οποίων έχει την ευθύνη η Επιτροπή.

1.2. ΛΟΓΙΣΤΙΚΕΣ ΑΡΧΕΣ

Στόχος των οικονομικών καταστάσεων είναι να παρέχουν χρήσιμες πληροφορίες σε ένα ευρύ φάσμα χρηστών σχετικά με την οικονομική κατάσταση, την απόδοση και τις ταμειακές ροές μιας οντότητας. Όσον αφορά μια οντότητα του δημόσιου τομέα όπως είναι το ΕΤΑ, στόχος των οικονομικών καταστάσεων είναι ειδικότερα η παροχή χρήσιμων πληροφοριών για τη λήψη αποφάσεων και η απόδειξη της λογιστικής αξιοπιστίας της οντότητας όσον αφορά τους πόρους που έχουν τεθεί στη διάθεσή της.

Στόχος των οικονομικών καταστάσεων δεν είναι μόνο η παροχή πιστής εικόνας, αλλά και αξιόπιστων πληροφοριών που να περιγράφουν τη φύση και το εύρος των δραστηριοτήτων ενός οργανισμού, να εξηγούν πως χρηματοδοτείται και να παρέχουν οριστικές πληροφορίες για τις λειτουργίες του, αλλά και η παρουσίασή τους με σαφή και κατανοητό τρόπο που να επιτρέπει τη σύγκριση λογιστικών στοιχείων μεταξύ οικονομικών ετών. Το παρόν έγγραφο καταρτίστηκε με βάση τους στόχους αυτούς.

Το λογιστικό σύστημα του ΕΤΑ συνίσταται στη γενική λογιστική και στη λογιστική του προϋπολογισμού. Η λογιστική του προϋπολογισμού παρέχει λεπτομερή εικόνα της εκτέλεσης του προϋπολογισμού και βασίζεται στην αρχή της λογιστικής σε ταμειακή βάση. Η γενική λογιστική καθιστά δυνατή την κατάρτιση των οικονομικών καταστάσεων οι οποίες παρουσιάζουν το σύνολο των εξόδων και εσόδων του οικονομικού έτους σύμφωνα με τους κανόνες της λογιστικής σε δεδουλευμένη βάση με σκοπό την αποτύπωση της οικονομικής κατάστασης με τη μορφή ισολογισμού που εκδίδεται την 31η Δεκεμβρίου.

Το άρθρο 120 του δημοσιονομικού κανονισμού του 10ου ΕΤΑ ορίζει τις λογιστικές αρχές βάσει των οποίων πρέπει να καταρτίζονται οι οικονομικές καταστάσεις, δηλαδή:

- συνέχεια της δράσης,

- σύνεση,

- σταθερή εφαρμογή των λογιστικών μεθόδων,

- συγκρισιμότητα των πληροφοριών,

- σχετική σημασία,

- μη συμψηφισμός,

- υπεροχή της πραγματικότητας έναντι των φαινομένων,

- λογιστική σε δεδουλευμένη βάση.

1.3. BΑΣΗ ΚΑΤΑΡΤΙΣΗΣ

1.3.1. Νόμισμα λειτουργίας και τηρούμενο νόμισμα

Οι οικονομικές καταστάσεις καταρτίζονται σε εκατομμύρια ευρώ, καθώς το ευρώ αποτελεί το νόμισμα λειτουργίας και το τηρούμενο νόμισμα του ΕΤΑ.

1.3.2. Νομίσματα και βάσεις μετατροπής

Οι συναλλαγές σε ξένο νόμισμα μετατρέπονται σε ευρώ με βάση τη συναλλαγματική ισοτιμία την ημερομηνία των συναλλαγών. Τα συναλλαγματικά κέρδη και ζημίες που προκύπτουν από τον διακανονισμό συναλλαγών σε ξένο νόμισμα και από τη μετατροπή στο τέλος της χρήσης των συναλλαγματικών ισοτιμιών χρηματικών στοιχείων ενεργητικού και παθητικού σε ξένα νομίσματα αναγνωρίζονται στον λογαριασμό οικονομικού αποτελέσματος.

Τα υπόλοιπα ξένων νομισμάτων στο ενεργητικό και στο παθητικό στο τέλος του έτους μετατρέπονται σε ευρώ με βάση τις συναλλαγματικές ισοτιμίες της 31ης Δεκεμβρίου:

CZK | 26,4730 | 26,8750 | PLN | 4,1045 | 4,1535 |

DKK | 7,4418 | 7,4506 | RON | 4,2363 | 4,0225 |

MTL | 15,6466 | 15,6466 | SEK | 10,2520 | 10,8700 |

GBP | 0,8881 | 0,9525 | CHF | 1,4836 | 1,4850 |

HUF | 270,4200 | 266,7000 | JPY | 133,1600 | 126,1400 |

LVL | 0,7093 | 0,7083 | USD | 1,4406 | 1,3917 |

1.3.3. Χρησιμοποίηση εκτιμήσεων

Σύμφωνα με τα Διεθνή Λογιστικά Πρότυπα του Δημόσιου Τομέα (International Public Sector Accounting Standards — IPSAS) και τις γενικώς παραδεκτές λογιστικές αρχές, οι οικονομικές καταστάσεις περιλαμβάνουν, αναγκαστικά, ποσά στηριζόμενα σε εκτιμήσεις και υποθέσεις των διαχειριστών με βάση τις πλέον αξιόπιστες διαθέσιμες πληροφορίες. Μεταξύ των σημαντικών εκτιμήσεων περιλαμβάνονται ποσά για προβλέψεις, ζημίες από απομείωση της αξίας απαιτήσεων και δεδουλευμένα έξοδα. Τα πραγματικά αποτελέσματα μπορεί να διαφέρουν από τις εκτιμήσεις αυτές. Οι αλλαγές όσον αφορά τις εκτιμήσεις λαμβάνονται υπόψη την περίοδο κατά την οποία καθίστανται γνωστές.

1.3.4. Τροποποίηση του συστήματος λογιστικής και σχετικός αντίκτυπος

Οι ετήσιοι λογαριασμοί 2008 του ΕΤΑ ήταν οι τελευταίοι λογαριασμοί που καταρτίστηκαν με τη βοήθεια του συστήματος OLAS, το οποίο είναι ένα σύστημα λογιστικής σε ταμειακή βάση (τα ταμειακά υπόλοιπα του συστήματος OLAS προσαρμόστηκαν για την κατάρτιση της λογιστικής σε δεδουλευμένη βάση). Τον Φεβρουάριο 2009, όλα τα λογιστικά και οικονομικά στοιχεία ΕΤΑ μεταφέρθηκαν με επιτυχία στο νέο σύστημα λογιστικής ABAC/SAP. Στόχος της μεταβολής του λογιστικού συστήματος ήταν η δημιουργία ενός συστήματος ικανού να διαχειρίζεται πλήρως τη λογιστική σε δεδουλευμένη βάση (το ίδιο σύστημα που χρησιμοποιείται για τον προϋπολογισμό της Ευρωπαϊκής Ένωσης).

Μετά την εφαρμογή του νέου λογιστικού συστήματος και την ευθυγράμμιση των λογιστικών διαδικασιών του ΕΤΑ με τις διαδικασίες της Ευρωπαϊκής Ένωσης, έγιναν ορισμένες βελτιώσεις στην παρουσίαση των ετήσιων λογαριασμών. Ορισμένα ποσά αναταξινομήθηκαν στον ισολογισμό, στο οικονομικό αποτέλεσμα και στην κατάσταση ταμειακών ροών του 2008, ώστε να συμφωνούν με την παρουσίαση του 2009.

Οι κυριότερες συνέπειες αυτής της μεταβολής στις οικονομικές καταστάσεις είναι οι ακόλουθες:

- Το 2009, έγινε για πρώτη φορά διάκριση μεταξύ μακροπρόθεσμων και βραχυπρόθεσμων προχρηματοδοτήσεων στους ετήσιους λογαριασμούς. Στον ισολογισμό 2008, ποσό 268 εκατ. EUR βραχυπρόθεσμων χρηματοδοτήσεων αναταξινομήθηκε στις μακροπρόθεσμες χρηματοδοτήσεις με σκοπό τη δυνατότητα σύγκρισης των αριθμητικών στοιχείων.

- Ποσό 6 εκατ. EUR αρνητικών στοιχείων κυκλοφορούντος ενεργητικού, που συνδέεται κυρίως με μη διατεθέντα έσοδα, αναταξινομήθηκε στις βραχυπρόθεσμες οφειλές στον ισολογισμό του 2008, ώστε να συμφωνεί με την παρουσίαση του 2009.

- Απομείωση αξίας απαιτήσεων ύψους 4 εκατ. EUR αναταξινομήθηκε από τα οικονομικά έξοδα στα λειτουργικά έξοδα του λογαριασμού οικονομικού αποτελέσματος 2008, ώστε η παρουσίαση του 2008 να ευθυγραμμιστεί με την παρουσίαση του 2009.

- Συναλλαγματικά κέρδη και ζημίες: στο παλαιό σύστημα λογιστικής σε ταμειακή βάση, ο αντίκτυπος της συναλλαγματικής προσαρμογής δεν μπορούσε να αναγνωριστεί και να καταχωριστεί χωριστά από τα άλλα αποτελέσματα λειτουργικής εκμετάλλευσης. Αντίθετα, το νέο σύστημα λογιστικής καθιστά δυνατή την αναγνώριση και καταχώριση συναλλαγματικών αποτελεσμάτων. Κατά συνέπεια, τα συναλλαγματικά κέρδη και ζημίες του 2009 παρουσιάζονται χωριστά και δεν παρέχεται κανένα συγκριτικό ποσό.

- Το 2009, η μέθοδος κατάρτισης της κατάστασης ταμειακών ροών του ΕΤΑ ευθυγραμμίστηκε με αυτή της Ευρωπαϊκής Ένωσης. Η παρουσίαση των συγκριτικών ισολογισμών τροποποιήθηκε, ώστε να είναι σύμφωνη με την παρουσίαση του 2009.

- Παρέχονται λεπτομερέστερες πληροφορίες σχετικά με ενδεχόμενες υποχρεώσεις και άλλες αναλήψεις υποχρεώσεων.

- Για την ευθυγράμμιση με τις πληροφορίες των ετήσιων λογαριασμών της Ευρωπαϊκής Ένωσης, περιλαμβάνεται συμφωνία μεταξύ του αποτελέσματος της εκτέλεσης του προϋπολογισμού και του οικονομικού αποτελέσματος στους ετήσιους λογαριασμούς. Χάρη στο νέο λογιστικό σύστημα ABAC/SAP, η συμφωνία αυτή είναι δυνατή για το 2009. Ωστόσο, λόγω του ότι η μεταφορά των μεμονωμένων υποκείμενων λογιστικών πράξεων του 2008 στο νέο σύστημα δεν έχει ακόμη πραγματοποιηθεί, δεν παρέχεται κανένα συγκριτικό αριθμητικό στοιχείο.

Αντίκτυπος των τροποποιήσεων όσον αφορά την παρουσίαση του συγκεντρωτικού ισολογισμού 2008 για το 8ο, 9ο και 10ο ΕΤΑ:

σε εκατ. EUR |

Ετήσιοι λογαριασμοί 2008 | Τροποποιήσεις όσον αφορά την παρουσίαση | 31.12.2008 αναταξινόμηση |

Μη κυκλοφορούν ενεργητικό | 0 | 268 | 268 |

Κυκλοφορούν ενεργητικό | 1 219 | (262) | 957 |

Τρέχουσες υποχρεώσεις | (702) | (6) | (709) |

Καθαρό ενεργητικό | 517 | 0 | 517 |

Αντίκτυπος των τροποποιήσεων στην παρουσίαση του συγκεντρωτικού λογαριασμού οικονομικού αποτελέσματος 2008 για το 8ο, 9ο και 10ο ΕΤΑ:

σε εκατ. EUR |

Ετήσιοι λογαριασμοί 2008 | Τροποποιήσεις όσον αφορά την παρουσίαση | 2008 αναταξινόμηση |

Πλεόνασμα (έλλειμμα) από λειτουργικές δραστηριότητες | (3 039) | (4) | (3 043) |

Πλεόνασμα (έλλειμμα) από χρηματοοικονομικές δραστηριότητες | 9 | 4 | 13 |

Οικονομικό αποτέλεσμα χρήσης | (3 030) | 0 | (3 030) |

1.4. ΙΣΟΛΟΓΙΣΜΟΣ

1.4.1 Προχρηματοδοτήσεις

Προχρηματοδότηση είναι πληρωμή με σκοπό την παροχή προκαταβολής, δηλαδή χρηματικού αποθέματος, στον δικαιούχο. Μπορεί να κατανεμηθεί σε διάφορες δόσεις κατά τη διάρκεια της περιόδου που ορίζεται στην εκάστοτε συμφωνία προχρηματοδότησης. Το χρηματικό απόθεμα ή η προκαταβολή επιστρέφεται ή χρησιμοποιείται για τον σκοπό για τον οποίο έχει παρασχεθεί κατά τη διάρκεια της περιόδου που ορίζεται στη συμφωνία. Εάν ο δικαιούχος δεν πραγματοποιήσει επιλέξιμες δαπάνες, υποχρεούται να επιστρέψει την προχρηματοδότηση στο ΕΤΑ. Το ποσό της προχρηματοδότησης μειώνεται (εξ ολοκλήρου ή εν μέρει) βάσει των επιλέξιμων δαπανών που έγιναν αποδεκτές και των ποσών που επιστράφηκαν.

Στο τέλος του έτους, τα εκκρεμή ποσά των προχρηματοδοτήσεων αποτιμώνται στο αρχικό ποσό που καταβλήθηκε μείον: τα ποσά που αποπληρώθηκαν, τα επιλέξιμα ποσά που έχουν συμψηφιστεί, τα επιλέξιμα εκτιμώμενα ποσά που δεν έχουν ακόμη συμψηφιστεί στο τέλος της χρήσης και τις μειώσεις αξίας.

Οι τόκοι επί των προχρηματοδοτήσεων αναγνωρίζονται στο μέτρο που καθίστανται δεδουλευμένοι σύμφωνα με ό,τι προβλέπεται στη σχετική συμφωνία. Στο τέλος της χρήσης, εκτιμώνται τα έσοδα από δεδουλευμένους τόκους, βάσει των πλέον αξιόπιστων πληροφοριών.

1.4.2 Απαιτήσεις

Οι απαιτήσεις καταχωρίζονται στο αρχικό ποσό μείον την απομείωση αξίας. Η προσαρμογή για απομείωση αξίας απαιτήσεων πραγματοποιείται όταν υπάρχουν αντικειμενικές αποδείξεις ότι όλα τα οφειλόμενα ποσά δεν μπορούν να εισπραχθούν με βάση τους αρχικούς όρους συναλλαγής των απαιτήσεων. Η προσαρμογή ισούται με τη διαφορά μεταξύ της λογιστικής αξίας του στοιχείου ενεργητικού και του εισπρακτέου ποσού, το οποίο ισοδυναμεί με την παρούσα αξία των αναμενόμενων μελλοντικών ταμειακών ροών προεξοφλημένων με το επιτόκιο της αγοράς για παρόμοιους δανειολήπτες. Το ποσό της απομείωσης αναγνωρίζεται στον λογαριασμό οικονομικού αποτελέσματος. Επίσης, αναγνωρίζεται και γενική απομείωση αξίας ύψους 20%, κατ' έτος, για εκκρεμή εντάλματα είσπραξης τα οποία δεν αποτελούν ήδη αντικείμενο συγκεκριμένης προσαρμογής.

1.4.3 Ταμειακά διαθέσιμα και ισοδύναμά τους

Τα ταμειακά διαθέσιμα και τα ισοδύναμά τους είναι χρηματοοικονομικά μέσα και χαρακτηρίζονται ως βραχυπρόθεσμα στοιχεία ενεργητικού. Σε αυτά περιλαμβάνονται τα μετρητά, οι τραπεζικές καταθέσεις όψεως και άλλες βραχυπρόθεσμες επενδύσεις ρευστών διαθεσίμων με αρχικές προθεσμίες λήξης τριών μηνών ή μικρότερες.

1.4.4 Υποχρεώσεις

Σημαντικό μέρος των υποχρεώσεων του ΕΤΑ δεν αφορά την αγορά αγαθών ή υπηρεσιών. Αντιθέτως, πρόκειται για μη εξοφληθείσες δηλώσεις δαπανών που έχουν υποβάλει οι δικαιούχοι επιχορήγησης ή χρηματοδότησης άλλου είδους. Καταχωρίζονται ως υποχρεώσεις για το σχετικό ποσό όταν υποβληθεί η αίτηση επιστροφής δαπανών, και γίνει αποδεκτή ως επιλέξιμη, αφού πρώτα ελεγχθεί από τους αρμόδιους φορείς. Στο στάδιο αυτό αποτιμώνται στο αποδεκτό και επιλέξιμο ποσό.

Οι υποχρεώσεις που αφορούν την αγορά αγαθών και υπηρεσιών αναγνωρίζονται κατά την παραλαβή τιμολογίου για το αρχικό ποσό και τα σχετικά έξοδα εγγράφονται στους λογαριασμούς κατά την παράδοση και αποδοχή των αγαθών ή υπηρεσιών.

1.4.5 Προβλέψεις

Οι προβλέψεις αναγνωρίζονται εφόσον το ΕΤΑ υπέχει υποχρέωση έναντι τρίτων μερών προβλεπόμενη ή απορρέουσα από τον νόμο ως αποτέλεσμα παρελθόντων γεγονότων. Στην περίπτωση αυτή, το πιο πιθανό είναι να απαιτηθεί εκροή πόρων για τον διακανονισμό της υποχρέωσης, εφόσον το ποσό μπορεί να εκτιμηθεί με αξιοπιστία. Το ποσό της πρόβλεψης ισούται με τη βέλτιστη δυνατή εκτίμηση των δαπανών που αναμένεται ότι θα απαιτηθούν για τον διακανονισμό μιας παρούσας υποχρέωσης κατά την ημερομηνία του ισολογισμού.

1.4.6 Δεδουλευμένα έσοδα και έξοδα μελλοντικών χρήσεων

Βασικό στοιχείο της λογιστικής σε δεδουλευμένη βάση είναι να εξασφαλίζεται η εγγραφή των συναλλαγών στο λογιστικό έτος στο οποίο ανήκουν. Αυτό ονομάζεται διαδικασία διαχωρισμού των χρήσεων. Ιδιαίτερα, πρέπει να εκτιμώνται οι επιλέξιμες δαπάνες δικαιούχων χρηματοδότησης ΕΤΑ, οι οποίες δεν έχουν κοινοποιηθεί ακόμη στο ΕΤΑ (δεδουλευμένα έξοδα). Αντιστρόφως, ορισμένες πληρωμές πραγματοποιούμενες κατά το τρέχον έτος αφορούν επακόλουθες περιόδους (έξοδα μελλοντικών χρήσεων) με αποτέλεσμα να πρέπει να αναγνωριστούν και να καταχωρισθούν στις επόμενες λογιστικές περιόδους.

Σύμφωνα με τους λογιστικούς κανόνες του ΕΤΑ, οι συναλλαγές και τα γεγονότα αναγνωρίζονται στις οικονομικές καταστάσεις της περιόδου την οποία αφορούν. Στο τέλος της λογιστικής περιόδου, τα δεδουλευμένα έξοδα αναγνωρίζονται βάσει της εκτιμώμενης αξίας της υποχρέωσης μεταβίβασης για την περίοδο. Ο υπολογισμός των δεδουλευμένων εξόδων ακολουθεί λεπτομερείς επιχειρησιακές και πρακτικές κατευθυντήριες γραμμές της Επιτροπής οι οποίες εξασφαλίζουν ότι οι οικονομικές καταστάσεις δίνουν πιστή εικόνα της κατάστασης.

Τα έσοδα καταχωρίζονται, επίσης, στην περίοδο την οποία αφορούν. Στο τέλος του έτους, εάν δεν έχει εκδοθεί τιμολόγιο, αλλά η σχετική υπηρεσία έχει παρασχεθεί ή τα σχετικά αγαθά έχουν παραδοθεί από το ΕΤΑ ή υφίσταται συμβατική σχέση (δηλαδή με αναφορά σε συνθήκη) αναγνωρίζεται δεδουλευμένο έσοδο στις οικονομικές καταστάσεις.

Επιπλέον, στο τέλος του έτους, εάν εκδοθεί τιμολόγιο, αλλά οι σχετικές υπηρεσίες δεν έχουν ακόμη παρασχεθεί ή τα σχετικά αγαθά δεν έχουν ακόμη παραδοθεί, τα έσοδα θα προεισπραχθούν και θα αναγνωριστούν την επόμενη λογιστική περίοδο.

Από το 2009, οι διαδικασίες και τα εργαλεία για τον υπολογισμό του κλεισίματος των ΕΤΑ είναι τα ίδια με αυτά που χρησιμοποιούνται για τους λογαριασμούς της Ευρωπαϊκής Ένωσης.

1.5. ΛΟΓΑΡΙΑΣΜΟΣ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ

1.5.1 Έσοδα

Δεν υπάρχει προϋπολογισμός εσόδων για το Ευρωπαϊκό Ταμείο Ανάπτυξης. Οι συνεισφορές των κρατών μελών θεωρούνται ως κεφάλαια του ταμείου. Στα έσοδα περιλαμβάνονται η ανάκτηση εξόδων και τα έσοδα από τόκους.

Ανάκτηση εξόδων

Όσον αφορά πράξεις που συνεπάγονται επιστροφή δαπανών που πληρώθηκαν από το ΕΤΑ σε τελικό δικαιούχο ή τρίτη χώρα, τα εντάλματα είσπραξης και οι αφαιρέσεις από επακόλουθες πληρωμές καταρτίζονται και καταχωρίζονται λογιστικώς ως εξής:

- ανάκτηση εξόδων: η έκδοση εντάλματος είσπραξης οδηγεί σε απαίτηση με αντίστοιχη καταχώριση εσόδων στον λογαριασμό οικονομικού αποτελέσματος του οικείου οικονομικού έτους, ή

- ανάκτηση προχρηματοδότησης: στην περίπτωση αυτή το σχετικό ποσό περιλαμβάνεται στον τομέα «προχρηματοδοτήσεις» του ισολογισμού.

Έσοδα από τόκους

Έσοδα υπό μορφή τόκων αναγνωρίζονται στον λογαριασμό οικονομικού αποτελέσματος με βάση τη μέθοδο του πραγματικού επιτοκίου. Τα έσοδα υπό μορφή τόκων περιλαμβάνουν εισπραχθέντες ή προς είσπραξη τόκους από ταμειακά υπόλοιπα και απαιτητές καταθέσεις που τηρούνται στις εμπορικές τράπεζες, καθώς και τόκους υπερημερίας λόγω καθυστερημένης πληρωμής δικαιωμάτων στο ΕΤΑ. Τα έσοδα από τόκους καταχωρίζονται λογιστικώς με τον ρυθμό της απόκτησής τους.

1.5.2 Δαπάνες

Έξοδα συναλλαγών που απορρέουν από την αγορά αγαθών και υπηρεσιών αναγνωρίζονται κατά την παράδοση προμηθειών και την αποδοχή τους. Αποτιμώνται στο αρχικό κόστος τιμολογίου.

Έξοδα μη οφειλόμενα σε συναλλαγές αποτελούν ιδιαιτερότητα του ΕΤΑ και συνιστούν την πλειονότητα των δαπανών του. Αφορούν μεταβιβάσεις προς δικαιούχους και λαμβάνουν τρεις μορφές: δικαιώματα, μεταβιβάσεις στο πλαίσιο συμφωνίας και επιλεκτικές επιχορηγήσεις, συνεισφορές και δωρεές.

Οι μεταβιβάσεις αναγνωρίζονται ως έξοδα την περίοδο στην οποία συνέβησαν τα γενεσιουργά ως προς τη μεταβίβαση γεγονότα, εφόσον η φύση της μεταβίβασης επιτρέπεται από κάποια κανονιστική ρύθμιση (δημοσιονομικός κανονισμός ή άλλη ρύθμιση) ή εάν έχει υπογραφεί σύμβαση που επιτρέπει τη μεταβίβαση, εφόσον ο δικαιούχος πληροί τα κριτήρια επιλεξιμότητας, και εφόσον είναι δυνατή η εύλογη εκτίμηση του οφειλόμενου ποσού.

Κατά τη λήψη αίτησης πληρωμής ή επιστροφής δαπανών που πληροί τα κριτήρια αναγνώρισης, αυτή αναγνωρίζεται ως έξοδο κατά το επιλέξιμο ποσό. Στο τέλος του έτους, πραγματοποιηθείσες επιλέξιμες δαπάνες ήδη οφειλόμενες στους δικαιούχους και οι οποίες δεν έχουν ακόμη καταχωριστεί, εκτιμώνται και καταχωρίζονται ως δεδουλευμένα έξοδα.

Έξοδα από τόκους

Έξοδα από τόκους αναγνωρίζονται στον λογαριασμό οικονομικού αποτελέσματος με βάση τη μέθοδο του πραγματικού επιτοκίου. Τα έξοδα από τόκους περιλαμβάνουν καταβληθέντες ή πληρωτέους τόκους και καταχωρίζονται λογιστικώς με τον ρυθμό της απόκτησής τους.

1.6. ΕΝΔΕΧΟΜΕΝΕΣ ΑΠΑΙΤΗΣΕΙΣ ΚΑΙ ΕΝΔΕΧΟΜΕΝΕΣ ΥΠΟΧΡΕΩΣΕΙΣ

1.6.1 Ενδεχόμενες απαιτήσεις

Μια ενδεχόμενη απαίτηση είναι ένα πιθανό στοιχείο ενεργητικού που απορρέει από παρελθόντα γεγονότα και του οποίου η ύπαρξη θα επιβεβαιωθεί μόνον εφόσον συμβούν ή δεν συμβούν ένα ή περισσότερα αβέβαια μελλοντικά γεγονότα μη ελεγχόμενα εξ ολοκλήρου από το ΕΤΑ. Πληροφορίες σχετικά με ενδεχόμενη απαίτηση παρέχονται όταν υπάρχει πιθανότητα εισροής οικονομικών οφελών ή δυναμικού εξυπηρέτησης.

Οι ενδεχόμενες απαιτήσεις εκτιμώνται σε κάθε ημερομηνία κατάρτισης του ισολογισμού προκειμένου να εξασφαλίζεται ότι οι εξελίξεις αντικατοπτρίζονται καταλλήλως στις οικονομικές καταστάσεις. Εάν έχει καταστεί σχεδόν βέβαιο ότι θα προκύψει εισροή οικονομικών πλεονεκτημάτων ή δυναμικού εξυπηρέτησης και ότι η αξία της απαίτησης μπορεί να αποτιμηθεί με αξιοπιστία, η απαίτηση και τα σχετικά έσοδα αναγνωρίζονται στις οικονομικές καταστάσεις της περιόδου κατά την οποία συνέβη η μεταβολή.

Εγγυήσεις είναι πιθανές απαιτήσεις απορρέουσες από παρελθόντα γεγονότα των οποίων η ύπαρξη θα επιβεβαιωθεί εφόσον επέλθει ή δεν επέλθει το αντικείμενο της εγγύησης. Ως εκ τούτου, οι εγγυήσεις μπορεί να είναι ενδεχόμενες απαιτήσεις. Μια εγγύηση διακανονίζεται όταν το αντικείμενό της παύει να υφίσταται. Συγκεκριμενοποιείται δε όταν πληρούνται οι όροι για την απαίτηση πληρωμής από τον εγγυητή.

1.6.2 Ενδεχόμενες υποχρεώσεις

Μια ενδεχόμενη υποχρέωση είναι ένα πιθανό στοιχείο παθητικού που απορρέει από παρελθόντα γεγονότα του και οποίου η ύπαρξη θα επιβεβαιωθεί μόνον εφόσον συμβούν ή δεν συμβούν ένα ή περισσότερα αβέβαια μελλοντικά γεγονότα μη ελεγχόμενα εξ ολοκλήρου από το ΕΤΑ, ή μια παρούσα υποχρέωση που απορρέει από παρελθόντα γεγονότα, αλλά δεν αναγνωρίζεται διότι: δεν είναι πιθανό ότι θα απαιτηθεί εκροή πόρων που συνίσταται σε οικονομικά οφέλη ή δυναμικό εξυπηρέτησης προκειμένου να διακανονισθεί η υποχρέωση, ή διότι το ποσό της υποχρέωσης δεν μπορεί να αποτιμηθεί με επαρκή ακρίβεια, όπερ είναι σπάνιο. Οι ενδεχόμενες υποχρεώσεις αναφέρονται εκτός εάν το ενδεχόμενο εκροής πόρων που συνίσταται σε οικονομικά οφέλη ή δυναμικό εξυπηρέτησης είναι πολύ μακρινό.

Οι ενδεχόμενες υποχρεώσεις εκτιμώνται σε κάθε ημερομηνία κατάρτισης του ισολογισμού προκειμένου να προσδιορισθεί αν έχει καταστεί πιθανή εκροή πόρων που συνίσταται σε οικονομικά οφέλη ή δυναμικό εξυπηρέτησης. Εάν καταστεί πιθανό να απαιτηθεί εκροή πόρων που συνίσταται σε οικονομικά οφέλη ή δυναμικό εξυπηρέτησης για ένα στοιχείο χαρακτηρισμένο ως ενδεχόμενη υποχρέωση, αναγνωρίζεται σχετική πρόβλεψη στις οικονομικές καταστάσεις της περιόδου κατά την οποία συνέβη η μεταβολή της πιθανότητας αυτής.

2. ΣΗΜΕΙΩΣΕΙΣ ΤΟΥ ΙΣΟΛΟΓΙΣΜΟΥ

ΜΗ ΚΥΚΛΟΦΟΡΟΥΝ ΕΝΕΡΓΗΤΙΚΟ

2.1 ΜΑΚΡΟΠΡΟΘΕΣΜΕΣ ΠΡΟΧΡΗΜΑΤΟΔΟΤΗΣΕΙΣ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008[8] |

Μακροπρόθεσμες προχρηματοδοτήσεις | 129 | 67 | 196 | 268 |

ΣΥΝΟΛΟ | 0 | 129 | 67 | 196 | 268 |

Οι περισσότερες συμβάσεις προβλέπουν την πληρωμή προκαταβολών πριν από την έναρξη των εργασιών, την παράδοση προμηθειών ή την παροχή υπηρεσιών. Μερικές φορές, τα χρονοδιαγράμματα πληρωμών σχετικά με τις συμβάσεις προβλέπουν πληρωμές δόσεων με βάση τις εκθέσεις προόδου των εργασιών. Η προχρηματοδότηση καταβάλλεται κανονικά στο νόμισμα της χώρας ή του εδάφους όπου εκτελείται το έργο.

Δεδομένου ότι πολλά από έργα ΕΤΑ είναι μακροπρόθεσμα, είναι απαραίτητο οι αντίστοιχες προκαταβολές να είναι διαθέσιμες για περίοδο μεγαλύτερη του ενός έτους. Έτσι, τα ποσά των προχρηματοδοτήσεων αυτών εγγράφονται στα μακροπρόθεσμα στοιχεία ενεργητικού.

ΚΥΚΛΟΦΟΡΟΥΝ ΕΝΕΡΓΗΤΙΚΟ

2.2 ΒΡΑΧΥΠΡΟΘΕΣΜΕΣ ΠΡΟΧΡΗΜΑΤΟΔΟΤΗΣΕΙΣ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008[9] |

Βραχυπρόθεσμες προχρηματοδοτήσεις (ακαθάριστες) | 221 | 2 321 | 415 | 2 957 | 2 418 |

-Εκτιμώμενος συμψηφισμός προχρηματοδότησης | -168 | -1 814 | -176 | -2 158 | -1 768 |

ΣΥΝΟΛΟ | 54 | 507 | 239 | 800 | 649 |

Σύμφωνα με τις αρχές της λογιστικής σε δεδουλευμένη βάση, οι προκαταβολές που γίνονται από το ΕΤΑ κατατάσσονται ως στοιχεία ενεργητικού. Η προχρηματοδότηση παρουσιάζεται καθαρή από ανεκτέλεστα εντάλματα είσπραξης σχετικά με προκαταβολές και εκτιμώμενα ποσά που δεν έχουν ακόμη συμψηφιστεί στο τέλος του έτους.

Το κατά πόσον μια προχρηματοδότηση εγγράφεται ως βραχυπρόθεσμη ή μακροπρόθεσμη προσδιορίζεται από τη χρονική στιγμή κατά την οποία μπορεί να εισπραχθεί ή να χρησιμοποιηθεί. Η χρησιμοποίηση ορίζεται από τη συμφωνία που διέπει το έργο. Όλες οι επιστροφές ή οι χρησιμοποιήσεις που πρέπει να γίνονται δώδεκα μήνες πριν από την ημερομηνία του ισολογισμού, δηλώνονται ως βραχυπρόθεσμες προχρηματοδοτήσεις και επομένως ως κυκλοφορούν ενεργητικό.

Ο εκτιμώμενος συμψηφισμός προχρηματοδοτήσεων αντιπροσωπεύει το ποσό των επιλέξιμων δαπανών οι οποίες εκτιμάται ότι πραγματοποιήθηκαν από τους δικαιούχους των προχρηματοδοτήσεων στο τέλος της χρήσης, αλλά που δεν έχουν ακόμη κοινοποιηθεί. Τα ποσά αυτά εμφανίζονται επίσης ως έξοδα στον λογαριασμό οικονομικού αποτελέσματος της περιόδου του ισολογισμού.

Εγγυήσεις ληφθείσες σχετικά με προχρηματοδοτήσεις

Οι εγγυήσεις αυτές αποσκοπούν στην εξασφάλιση προχρηματοδοτήσεων και αποδεσμεύονται μόλις καταβληθεί η τελική πληρωμή στο πλαίσιο ενός έργου. Η εγγύηση έχει δύο διαφορετικές αξίες που αναφέρονται ως «ονομαστική» και ως «τρέχουσα» αξία. Όσον αφορά την «ονομαστική» αξία, το γενεσιουργό γεγονός συνδέεται με την ύπαρξη της εγγύησης. Όσον αφορά την «τρέχουσα» αξία, γενεσιουργό γεγονός της εγγύησης είναι η πληρωμή της προχρηματοδότησης ή/και μεταγενέστεροι συμψηφισμοί.

Την 31η Δεκεμβρίου 2009 η «ονομαστική» αξία των εγγυήσεων που έλαβε το ΕΤΑ για λόγους χρηματοδότησης ανέρχεται σε 684 εκατ. EUR. Η «τρέχουσα» αξία των εγγυήσεων αυτών ανέρχεται σε 414 εκατ. EUR.

2.3 ΒΡΑΧΥΠΡΟΘΕΣΜΕΣ ΑΠΑΙΤΗΣΕΙΣ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Καθαρές απαιτήσεις έναντι πελατών | 6 | 8 | 14 | 17 |

Απαιτήσεις έναντι κρατών μελών | 4 | 4 | 0 |

Δεδουλευμένα έσοδα και έξοδα μελλοντικών χρήσεων | 47 | 47 | 0 |

ΣΥΝΟΛΟ | 6 | 59 | 1 | 66 | 17 |

Καθαρές απαιτήσεις έναντι πελατών

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | TOTAL 31.12.2009 | ΣΥΝΟΛΟ 31.12.2008 |

Απαιτήσεις έναντι πελατών | 7 | 13 | 20 | 23 |

-Απομείωση απαιτήσεων έναντι πελατών | -1 | -5 | -6 | -6 |

ΣΥΝΟΛΟ | 6 | 8 | 0 | 14 | 17 |

Πρόκειται για εντάλματα είσπραξης που καταχωρίστηκαν λογιστικώς την 31η Δεκεμβρίου 2009, ως βεβαιωμένες απαιτήσεις που πρέπει να εισπραχθούν οι οποίες δεν περιλαμβάνονται ακόμη στους λοιπούς τομείς του ενεργητικού του ισολογισμού. Το υπόλοιπο κλεισίματος για εντάλματα είσπραξης αντιπροσωπεύει την αξία των ενταλμάτων είσπραξης που εκδόθηκαν, αλλά δεν καταβλήθηκαν ακόμη στο τέλος του έτους.

Ο υπόλογος προβαίνει σε εκτίμηση ζημιών απομείωσης από οφειλές δικαιούχων που δεν είναι πιθανό να εισπραχθούν. Η διάταξη αυτή βασίζεται σε δύο μεταβλητές:

- την αξιολόγηση του κινδύνου μη είσπραξης, σε συνεργασία με τον διατάκτη,

- την ηλικία του χρέους, στην οποία εφαρμόζεται γενική πρόβλεψη 20% ετησίως για εκκρεμή εντάλματα είσπραξης τα οποία δεν αποτελούν ήδη αντικείμενο συγκεκριμένης προσαρμογής.

Η λογιστική καταχώριση αυτής της προσαρμογής δεν συνεπάγεται παραίτηση από τη μελλοντική είσπραξη των ποσών αυτών.

Απαιτήσεις έναντι κρατών μελών

Στις απαιτήσεις 4 εκατ. EUR από τα κράτη μέλη στο 9ο ΕΤΑ περιλαμβάνεται απαίτηση συνεισφοράς έναντι της Πορτογαλίας.

Δεδουλευμένα έσοδα και έξοδα μελλοντικών χρήσεων

Τα δεδουλευμένα έσοδα και τα έξοδα μελλοντικών χρήσεων περιλαμβάνουν κυρίως τόκους λόγω καθυστερημένης πληρωμής ενταλμάτων είσπραξης και δεδουλευμένους τόκους επί των ποσών των προχρηματοδοτήσεων. Επίσης, στον τομέα αυτόν περιλαμβάνονται δεδουλευμένοι τόκοι επί τραπεζικών λογαριασμών.

Οι κινήσεις των ανεκτέλεστων ενταλμάτων είσπραξης κατά τη διάρκεια της περιόδου αναφέρονται λεπτομερώς στον πίνακα που ακολουθεί.

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 2009 | ΣΥΝΟΛΟ 2008 |

Ανεκτέλεστα εντάλματα είσπραξης στην αρχή του έτους | 4 | 19 | 0 | 23 | 21 |

Εκδοθέντα εντάλματα είσπραξης | 23 | 33 | 5 | 60 | 80 |

Εκτελεσθέντα εντάλματα είσπραξης | -20 | -39 | -5 | -63 | -77 |

Εισπραχθέντα ποσά | -17 | -28 | -1 | -45 | -63 |

Διαγραφέντα ποσά (άρθρο 73 του ΔΚ) | -1 | -1 | -3 |

Ακυρώσεις | -1 | -1 | -2 |

Αντισταθμίσεις | -3 | -10 | -4 | -16 | -10 |

Ανεκτέλεστα εντάλματα είσπραξης στο τέλος του έτους | 7 | 13 | 0 | 20 | 23 |

2.4 ΛΟΓΑΡΙΑΣΜΟΙ ΣΥΝΔΕΣΜΟΥ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

προς/από το 6ο ΕΤΑ | -2 065 | -214 | -2 279 | -2 279 |

προς/από το 7ο ΕΤΑ | 2 279 | 2 279 | 2 279 |

προς/από το 8ο ΕΤΑ | -3 076 | 303 | -2 773 | -2 925 |

προς/από το 9ο ΕΤΑ | 3 076 | -1 664 | 1 412 | 2 903 |

προς/από το 10ο ΕΤΑ | -303 | 1 664 | 1 361 | 22 |

ΣΥΝΟΛΟ | 708 | 653 | -1 361 | 0 | 0 |

Για λόγους αποτελεσματικότητας, το ενιαίο ταμείο που καλύπτει όλα τα ΕΤΑ αποδίδεται στο 10ο ΕΤΑ. Αυτό συνεπάγεται πράξεις μεταξύ των διαφόρων ΕΤΑ οι οποίες ισοσκελίζονται με τους λογαριασμούς συνδέσμου μεταξύ των ισολογισμών των διαφόρων ΕΤΑ.

Οι κυριότερες κινήσεις το 2009 στους λογαριασμούς συνδέσμου περιλαμβάνουν πληρωμές που πραγματοποιήθηκαν από το 10ο ΕΤΑ για την εκτέλεση του 8ου και 9ου ΕΤΑ και μετρητά που εισπράχθηκαν από το 10ο ΕΤΑ σχετικά με συνεισφορές που ζητήθηκαν βάσει του 9ου ΕΤΑ.

2.5 ΤΑΜΕΙΑΚΑ ΔΙΑΘΕΣΙΜΑ ΚΑΙ ΙΣΟΔΥΝΑΜΑ ΤΟΥΣ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Τραπεζικά υπόλοιπα | 444 | 444 | 186 |

Λογαριασμοί ασφαλείας STABEX | 65 | 65 | 88 |

Τραπεζικοί λογαριασμοί συγχρηματοδοτήσεων | 11 | 2 | 13 | 15 |

Ειδικό κονδύλιο για τη Λαϊκή Δημοκρατία του Κονγκό[10] | 1 | 1 | 2 |

ΣΥΝΟΛΟ | 0 | 11 | 512 | 523 | 291 |

Τραπεζικά υπόλοιπα

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Ειδικοί λογαριασμοί - χρηματοπιστωτικά ιδρύματα των κρατών μελών | 392 | 392 | 134 |

Λογαριασμοί όψεως – εμπορικές τράπεζες | 48 | 48 | 32 |

Τοπικοί φορείς πληρωμών | 3 | 3 | 20 |

ΣΥΝΟΛΟ | 0 | 0 | 444 | 444 | 186 |

Σύμφωνα με το άρθρο 153 του δημοσιονομικού κανονισμού του 10ου ΕΤΑ, τα ταμειακά διαθέσιμα περιλαμβάνονται στον ισολογισμό του 10ου ΕΤΑ. Η φύση των διαφόρων τραπεζικών λογαριασμών περιγράφεται στο κεφάλαιο 6 «Διαχείριση χρηματοοικονομικού κινδύνου».

Η αύξηση των ταμειακών υπολοίπων οφείλεται κυρίως στο χαμηλότερο επίπεδο εκτέλεσης του προϋπολογισμού από ό,τι είχε προγραμματιστεί το τελευταίο τρίμηνο του 2009 σε σύγκριση με το τελευταίο τρίμηνο του 2008.

Οι λογαριασμοί των τοπικών φορέων πληρωμών αντιπροσωπεύουν ποσά που τηρούνται σε τραπεζικούς λογαριασμούς στις χώρες ΑΚΕ και ΥΧΕ και χρησιμοποιούνται για πληρωμές σε τοπικό νόμισμα στο πλαίσιο της δικαιούχου χώρας. Οι λογαριασμοί αυτοί τηρούνται σε ευρώ ή σε νόμισμα κράτους μέλους της Ένωσης. Για την επίτευξη κεντρικότερης διαχείρισης των πληρωμών, κατά τη διάρκεια του 2009, έκλεισαν 45 από τους 67 λογαριασμούς των τοπικών φορέων πληρωμών.

Λογαριασμοί ασφαλείας STABEX

σε εκατ. EUR |

Υπόλοιπο την 31.12.2008 | Τόκοι | Πληρωμές | Υπόλοιπο την 31.12.2009 |

Σουδάν | 49 | -13 | 36 |

Αγία Λουκία | 15 | 15 |

Άγιος Βικέντιος και Γρεναδίνες | 4 | 4 |

Ζιμπάμπουε | 3 | 3 |

Ακτή του Ελεφαντοστού | 2 | 2 |

Μαλάουι | 1 | 1 |

Γκάμπια | 1 | -1 | 0 |

Ρουάντα | 6 | -6 | 0 |

Άλλες χώρες | 6 | -3 | 3 |

ΣΥΝΟΛΟ | 88 | 1 | -24 | 65 |

STABEX είναι το ακρωνύμιο του αντισταθμιστικού χρηματοδοτικού μηχανισμού της Ευρωπαϊκής Ένωσης για τη σταθεροποίηση των εσόδων από εξαγωγές των χωρών ΑΚΕ. Καθιερώθηκε από την σύμβαση Λομέ (1975) με σκοπό την αποκατάσταση των δυσμενών επιπτώσεων της αστάθειας των εσόδων από εξαγωγές γεωργικών προϊόντων. Το υπόλοιπο των λογαριασμών ασφαλείας STABEX αντιπροσωπεύει το σύνολο των διαθέσιμων κεφαλαίων STABEX που πρόκειται να μεταβιβαστούν στην εκάστοτε δικαιούχο χώρα ΑΚΕ σε κάποια μελλοντική ημερομηνία. Το υπόλοιπο αυτό διατίθεται στο 10ο ΕΤΑ. Το 2009, μετά την κατάργηση του μέσου ενίσχυσης STABEX, έκλεισαν επτά λογαριασμοί ασφαλείας STABEX.

Εκτός από τα κεφάλαια αυτά, υπάρχουν και άλλα κεφάλαια STABEX τα οποία τηρούνται από τα δικαιούχα κράτη ΑΚΕ. Μόλις επιτευχθεί συμφωνία μεταξύ της Επιτροπής και του δικαιούχου κράτους (ΑΚΕ) για τον τρόπο που πρέπει να χρησιμοποιηθούν τα κεφάλαια STABEX, υπογράφεται σύμβαση μεταφοράς και από τα δύο μέρη. Σύμφωνα με τις διατάξεις του άρθρου 211 της συμφωνίας Λομέ IV[11] (όπως αναθεωρήθηκε), τα κεφάλαια μεταφέρονται σε τοκοφόρο λογαριασμό ασφαλείας διπλής υπογραφής (Ευρωπαϊκή Επιτροπή και δικαιούχο κράτος) που έχει ανοιχτεί στο όνομα του κράτους ΑΚΕ. Τα κεφάλαια παραμένουν σ’αυτούς τους λογαριασμούς ασφαλείας μέχρις ότου ένα FMO (πλαίσιο αμοιβαίων υποχρεώσεων) αιτιολογήσει μεταφορά για ένα έργο. Ο υπόλογος της Επιτροπής διατηρεί το δικαίωμα υπογραφής επί του λογαριασμού, ώστε να εξασφαλίζεται ότι τα κεφάλαια εκταμιεύονται βάσει των προβλέψεων. Τα κεφάλαια στους λογαριασμούς διπλής υπογραφής είναι ιδιοκτησία του κράτους ΑΚΕ και επομένως δεν καταχωρίζονται ως στοιχεία ενεργητικού στους λογαριασμούς του ΕΤΑ. Οι μεταφορές προς τους λογαριασμούς αυτούς καταχωρίζονται ως πληρωμές STABEX.

Τραπεζικοί λογαριασμοί συγχρηματοδοτήσεων

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Τραπεζικοί λογαριασμοί συγχρηματοδοτήσεων | 11 | 2 | 13 | 15 |

ΣΥΝΟΛΟ | 0 | 11 | 2 | 13 | 15 |

Αυτοί οι τραπεζικοί λογαριασμοί περιλαμβάνουν ποσά σχετικά με συμφωνίες συγχρηματοδότησης. Τα κεφάλαια συγχρηματοδότησης ανήκουν στα ενδιαφερόμενα κράτη μέλη και έτσι ένα αντίστοιχο ποσό καταχωρίζεται ως πληρωτέο. Ως εκ τούτου, το αποτέλεσμα στο καθαρό ενεργητικό είναι μηδενικό.

Η ιταλική συγχρηματοδότηση βάσει του 9ου ΕΤΑ συνεχίζεται ακόμη στη Σομαλία. Το έργο στην Τανζανία που αφορά την ίδια συγχρηματοδότηση έχει διακοπεί μέχρις ότου επιλυθεί μια διαφορά ενώπιον του δικαστηρίου.

Οι τραπεζικοί λογαριασμοί συγχρηματοδοτήσεων, του 10ου ΕΤΑ αφορούν τα παλαιά έργα συγχρηματοδότησης που βρίσκονται σε διαδικασία κλεισίματος. Τα ποσά αυτά θα επιστραφούν στα κράτη μέλη μετά από εντολή του διατάκτη.

ΤΡΕΧΟΥΣΕΣ ΥΠΟΧΡΕΩΣΕΙΣ

2.6 ΒΡΑΧΥΠΡΟΘΕΣΜΕΣ ΟΦΕΙΛΕΣ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Τρέχουσες οφειλές | 22 | 133 | 188 | 343 | 130 |

Δεδουλευμένα έξοδα | 43 | 233 | 10 | 286 | 345 |

Προεισπραχθείσες συνεισφορές στο κεφάλαιο | 232 | 232 | 233 |

ΣΥΝΟΛΟ | 65 | 366 | 430 | 860 | 709 |

Τρέχουσες οφειλές

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Προμηθευτές | 22 | 122 | 175 | 320 | 110 |

Οφειλές έναντι κρατών μελών από συγχρηματοδοτήσεις | 11 | 2 | 13 | 15 |

Άλλες οφειλές | 10 | 10 | 5 |

ΣΥΝΟΛΟ | 22 | 133 | 188 | 343 | 130 |

Προμηθευτές

Οι βραχυπρόθεσμες οφειλές περιλαμβάνουν καταστάσεις δαπανών που υποβάλλονται στο ΕΤΑ στο πλαίσιο των επιχορηγούμενων δραστηριοτήτων. Εγγράφονται για το ζητούμενο ποσό μόλις υποβληθεί η σχετική αίτηση. Η ίδια διαδικασία ισχύει και για τιμολόγια και πιστωτικά σημειώματα που λαμβάνονται στο πλαίσιο των δραστηριοτήτων προμηθειών. Οι εν λόγω αιτήσεις έχουν ληφθεί υπόψη στο πλαίσιο των διαδικασιών διαχωρισμού των χρήσεων. Μετά τις καταληκτικές εγγραφές, τα ποσά που εκτιμώνται επιλέξιμα εγγράφονται ως δεδουλευμένα έξοδα.

Οφειλές έναντι κρατών μελών από συγχρηματοδοτήσεις

Βλ. 2.5 ανωτέρω, τραπεζικοί λογαριασμοί συγχρηματοδοτήσεων.

Άλλες οφειλές

Άλλες οφειλές περιλαμβάνουν κυρίως μη διατεθέντα έσοδα σε μετρητά και ποσά που αποπληρώθηκαν.

Δεδουλευμένα έξοδα

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Δεδουλευμένα έξοδα | 43 | 233 | 10 | 286 | 345 |

ΣΥΝΟΛΟ | 43 | 233 | 10 | 286 | 345 |

Στο τέλος του έτους, εκτιμώνται τα επιλέξιμα έξοδα δικαιούχων χρηματοδότησης ΕΤΑ, τα οποία δεν έχουν ακόμη κοινοποιηθεί. Μετά από αυτούς τους καταληκτικούς υπολογισμούς, τα ποσά που εκτιμώνται επιλέξιμα εγγράφονται ως δεδουλευμένα έξοδα. Το μέρος των δεδουλευμένων εξόδων το οποίο καλύπτεται από ποσό προχρηματοδότησης παρουσιάζεται ως εκτιμώμενος συμψηφισμός προχρηματοδότησης (βλ. 2.2).

Προεισπραχθείσες συνεισφορές στο κεφάλαιο των ταμείων

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Ηνωμένο Βασίλειο | 228 | 228 | 222 |

Ιρλανδία | 3 | 3 | 3 |

Φινλανδία | 0 | 9 |

ΣΥΝΟΛΟ | 0 | 0 | 232 | 232 | 233 |

Αυτό περιλαμβάνει τις προκαταβληθείσες συνεισφορές των κρατών μελών.

ΚΑΘΑΡΟ ΕΝΕΡΓΗΤΙΚΟ

2.7 ΑΙΤΗΘΕΝ ΚΕΦΑΛΑΙΟ ΤΑΜΕΙΟΥ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ |

Κεφάλαιο ταμείου | 12 840 | 11 699 | 21 152 | 45 691 |

Κεφάλαιο ταμείου για προχρηματοδότηση | 2 | 2 |

Μη αιτηθέν κεφάλαιο ταμείου | -7 460 | -21 152 | -28 612 |

Κεφάλαιο ταμείου μη αιτηθέν για προχρηματοδότηση | -2 | -2 |

Αιτηθέν κεφάλαιο ταμείου 31.12.2008 | 12 840 | 4 239 | 0 | 17 079 |

Κεφάλαιο ταμείου | 12 840 | 11 699 | 21 152 | 45 691 |

Κεφάλαιο ταμείου για προχρηματοδότηση | 70 | 70 |

Μη αιτηθέν κεφάλαιο ταμείου | -4 160 | -21 152 | -25 312 |

Κεφάλαιο ταμείου μη αιτηθέν για προχρηματοδότηση | -69 | -69 |

Αιτηθέν κεφάλαιο ταμείου 31.12.2009 | 12 840 | 7 539 | 2 | 20 381 |

Το κεφάλαιο του ταμείου αντιπροσωπεύει το συνολικό απαιτητό ποσό από τα κράτη μέλη για το αντίστοιχο ΕΤΑ, όπως προβλέπεται σε κάθε εσωτερική συμφωνία[12] που έχει συναφθεί μεταξύ των κρατών μελών.

Τα μη αιτηθέντα κεφάλαια αντιπροσωπεύουν τα αρχικά κονδύλια που δεν είναι ακόμη απαιτητά από τα κράτη μέλη.

Τα αιτηθέντα κεφάλαια ταμείου αντιπροσωπεύουν το ποσό των αρχικών πιστώσεων που ζητήθηκε να μεταφερθούν στους ταμειακούς λογαριασμούς από τα κράτη μέλη σύμφωνα με τη διαδικασία του άρθρου 16 του δημοσιονομικού κανονισμού για το 10ο ΕΤΑ.

Το κεφάλαιο του 8ου ΕΤΑ ζητήθηκε και εισπράχθηκε εξ ολοκλήρου.

Το αρχικό κονδύλιο για το 9ο ΕΤΑ, το οποίο ανερχόταν αρχικά σε 10 555 εκατ. EUR, αυξήθηκε κατά 105 εκατ. EUR το 2004, τα οποία αποδεσμεύτηκαν από την ΕΤΕπ σύμφωνα με τις διατάξεις της απόφασης 2003/583/ΕΚ του Συμβουλίου. Αυτό το συμπληρωματικό κονδύλιο προορίζεται για τη χρηματοδότηση ενεργειών που πρέπει να πραγματοποιηθούν στη Λαϊκή Δημοκρατία του Κονγκό.

Σύμφωνα με το άρθρο 2 παράγραφος 2 της εσωτερικής συμφωνίας για το 9ο ΕΤΑ αποδεσμεύτηκε αποθεματικό 1 000 εκατ. EUR από το 2004 στο 2007 με διαφορετικές αποφάσεις του Συμβουλίου[13]. Μετά την κοινή απόφαση του Συμβουλίου ΑΚΕ/ΕΕ το 2007[14], η Επιτροπή αποφάσισε να προκηρύξει πρόσκληση για επιπρόσθετες εθελούσιες συνεισφορές για τη στήριξη του ειρηνευτικού μέσου για την Αφρική στο πλαίσιο της συνεργασίας μεταξύ των χωρών ΑΚΕ, με την οποία το 9ο ΕΤΑ ενισχύθηκε κατά 39 εκατ. EUR.

Το 10ο ΕΤΑ τέθηκε σε ισχύ το 2008 με κεφάλαιο ταμείου ανερχόμενο σε 21 152 εκατ. EUR, σύμφωνα με την εσωτερική συμφωνία που διέπει το 10ο ΕΤΑ. Κατά τη διάρκεια του ιδίου έτους, το αρχικό κονδύλιο αυξήθηκε από τη δανική συγχρηματοδότηση για το Μπενίν, και ανέρχεται σε 2 εκατ. EUR.

Κεφάλαιο ταμείου

σε εκατ. EUR |

Βέλγιο | 3,92 | 116 | 116 | 129 | 129 | 165 |

Δανία | 2,14 | 64 | 64 | 71 | 71 | 90 |

Φινλανδία | 1,48 | 44 | 44 | 49 | 49 | 62 |

Γαλλία | 24,30 | 719 | 719 | 802 | 802 | 1 021 |

Γερμανία | 23,36 | 692 | 692 | 771 | 771 | 981 |

Ελλάδα | 1,25 | 37 | 37 | 41 | 41 | 53 |

Ιρλανδία | 0,62 | 19 | 19 | 20 | 20 | 26 |

Ιταλία | 12,54 | 371 | 365 | 414 | 414 | 487 |

Λουξεμβούργο | 0,29 | 8 | 8 | 10 | 10 | 12 |

Κάτω Χώρες | 5,22 | 154 | 154 | 172 | 172 | 219 |

Πορτογαλία | 0,97 | 29 | 29 | 32 | 28 | 41 |

Ισπανία | 5,84 | 173 | 173 | 193 | 193 | 245 |

Σουηδία | 2,73 | 80 | 80 | 90 | 90 | 115 |

Ηνωμένο Βασίλειο | 12,69 | 376 | 376 | 419 | 419 | 533 |

ΕΤΕπ | N.A. | 40 | 46 |

ΣΥΝΟΛΟ | 100.00 | 3 000 | 3 000 | 3 300 | 3 296 | 4 160 |

Οι τακτικές συνεισφορές (με εξαίρεση τη συγχρηματοδότηση) που ζητήθηκαν και εισπράχθηκαν βάσει του 9ου ΕΤΑ από 15 συμμετέχοντα κράτη μέλη κατά τη διάρκεια των ετών 2009 και 2008 αναφέρονται λεπτομερώς ανωτέρω (οι συνεισφορές του 10ου ΕΤΑ, στις οποίες συμμετέχουν 27 κράτη μέλη, δεν έχουν ζητηθεί).

Κεφάλαιο ταμείου για προχρηματοδότηση

Το 2009, το κεφάλαιο ταμείου για συγχρηματοδότηση του 10ου ΕΤΑ αυξήθηκε από 68 εκατ. EUR σε 70 εκατ. EUR. Επτά νέες συμφωνίες συγχρηματοδότησης συνάφθηκαν: Από το Βέλγιο, 15 εκατ. EUR (12 εκατ. EUR για τη Μοζαμβίκη, 2 εκατ. EUR για το Μπενίν[15] και 1 εκατ. EUR για το Ndele στη Κεντροαφρικανική Δημοκρατία[16]), από τη Δανία, 3 εκατ. EUR για το Μπενίν[17], από τις Κάτω Χώρες, 3 εκατ. EUR για το Μπενίν[18], από τη Γαλλία, 39 εκατ. EUR για την Αϊτή και από τη Σουηδία, 8 εκατ. EUR για το Κονγκό[19].

Κατά τη διάρκεια του 2009, ζητήθηκαν 2 εκατ. EUR συνεισφορές συγχρηματοδότησης: 1 εκατ. EUR από το Βέλγιο για το Ndele και 1 εκατ. EUR από τη Σουηδία για το Κονγκό.

2.8 ΑΛΛΑ ΑΠΟΘΕΜΑΤΙΚΑ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

προς/από το 6ο ΕΤΑ | 94 | 490 | 584 | 584 |

προς/από το 7ο ΕΤΑ | 533 | 1 135 | 1 668 | 1 668 |

προς/από το 8ο ΕΤΑ | 2 762 | 17 | 2 779 | 2 779 |

προς/από το 9ο ΕΤΑ | -2 762 | 80 | -2 682 | -2 682 |

προς/από το 10ο ΕΤΑ | -17 | -80 | -97 | -97 |

ΣΥΝΟΛΟ | -2 153 | 4 308 | 97 | 2 252 | 2 252 |

Από την έναρξη ισχύος του 10ου ΕΤΑ το 2008, όλα τα αποδεσμευμένα κεφάλαια προηγούμενων ΕΤΑ μεταφέρονται στο αποθεματικό επιδόσεων του 10ου ΕΤΑ. Το αποθεματικό αυτό μπορεί να δεσμευθεί μόνο βάσει των όρων που προβλέπονται στο άρθρο 1 παράγραφος 4 της εσωτερικής συμφωνίας για το 10ο ΕΤΑ.

Το 2009, δεν πραγματοποιήθηκαν μεταφορές αποθεματικών.

3. ΣΗΜΕΙΩΣΕΙΣ ΤΟΥ ΛΟΓΑΡΙΑΣΜΟΥ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ

3.1 ΛΕΙΤΟΥΡΓΙΚΑ ΕΣΟΔΑ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 2009 | ΣΥΝΟΛΟ 2008 |

Ανάκτηση εξόδων: | 14 | 9 | 24 | 23 |

Συναλλαγματικά κέρδη[20] | 6 | 16 | 2 | 25 | 0 |

ΣΥΝΟΛΟ | 20 | 26 | 2 | 49 | 23 |

Ο τομέας αυτός περιλαμβάνει τα εντάλματα είσπραξης που εκδόθηκαν από τα ΕΤΑ και την αφαίρεση από επακόλουθες πληρωμές που καταχωρίστηκαν στο λογιστικό σύστημα των ΕΤΑ, για την ανάκτηση ποσών που είχαν καταβληθεί στο παρελθόν, βάσει απλών και λογιστικών ελέγχων ή αναλύσεων επιλεξιμότητας. Πρέπει να σημειωθεί ότι η ανάκτηση ποσών προχρηματοδότησης, δεν περιλαμβάνεται ως έσοδο, αλλά πιστώνεται στο στον τομέα των προχρηματοδοτήσεων του ισολογισμού. Στην ανάκτηση εξόδων, το 2009, συμπεριλαμβάνονται 3 εκατ. EUR από την είσπραξη αχρεωστήτως καταβληθέντων ποσών.

Συναλλαγματικά κέρδη

Τα συναλλαγματικά κέρδη προκύπτουν από τις καθημερινές δραστηριότητες και τις σχετικές συναλλαγές που πραγματοποιούνται σε άλλο νόμισμα εκτός από το ευρώ, καθώς και από την απαιτούμενη προσαρμογή αξίας στο τέλος του έτους για την κατάρτιση των ετήσιων λογαριασμών. Περιλαμβάνονται κέρδη πραγματοποιηθέντα και μη.

3.2 ΛΕΙΤΟΥΡΓΙΚΑ ΕΞΟΔΑ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 2009 | ΣΥΝΟΛΟ 2008 |

Λειτουργικά έξοδα – μέσα ενισχύσεων (συμπεριλαμβανομένων των προχρηματοδοτήσεων) | 173 | 1 849 | 1 036 | 3 058 | 3 004 |

Συναλλαγματικές ζημίες[21] | 7 | 30 | 6 | 44 | 0 |

Απομείωση απαιτήσεων | 1 | 1 | 4 |

ΣΥΝΟΛΟ | 180 | 1 880 | 1 042 | 3 103 | 3 007 |

Λειτουργικά έξοδα – μέσα ενισχύσεων

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 2009 | ΣΥΝΟΛΟ 2008 |

Προγραμματισμένη ενίσχυση | 120 | 131 | 626 | 877 | 417 |

Μακροοικονομική στήριξη | 93 | 93 | 344 |

Τομεακή πολιτική | 8 | 1 131 | 1 139 | 1 387 |

Έργα εντός ΑΚΕ | 331 | 33 | 364 | 517 |

Επιδοτήσεις επιτοκίου | 0 | 2 |

Επείγουσα βοήθεια | 124 | 340 | 464 | 188 |

Βοήθεια σε πρόσφυγες | 0 | 6 |

Κεφάλαιο επιχειρηματικού κινδύνου | 0 | 17 |

STABEX | 23 | 23 | 25 |

Sysmin | 3 | 3 | 5 |

Άλλα προγράμματα ενισχύσεων που αφορούν προηγούμενα ΕΤΑ | 40 | 40 | 19 |

Διαρθρωτική προσαρμογή | 0 | 0 |

Ελάφρυνση του χρέους – Φτωχές υπερχρεωμένες χώρες και Παγκόσμια Τράπεζα | -5 | -5 | -1 |

Θεσμική στήριξη | -6 | 37 | 31 | 36 |

Συμψηφισμός εισπράξεων από εξαγωγές | 24 | 10 | 34 | 42 |

Κονδύλιο για τη Λαϊκή Δημοκρατία του Κονγκό | -6 | -6 | 2 |

Σύνολο | 173 | 1 849 | 1 036 | 3 058 | 3 004 |

Τα λειτουργικά έξοδα των ΕΤΑ καλύπτουν τα διάφορα μέσα και λαμβάνουν διάφορες μορφές, ανάλογα με τον τρόπο πληρωμής και διαχείρισης των χρημάτων.

Συναλλαγματικές διαφορές

Συναλλαγματικές ζημίες προκύπτουν από τις καθημερινές δραστηριότητες και τις σχετικές συναλλαγές που πραγματοποιούνται σε άλλο νόμισμα εκτός από το ευρώ, καθώς και από την απαιτούμενη επανεκτίμηση στο τέλος του έτους για την κατάρτιση των ετήσιων λογαριασμών.

Η εξέταση της καθαρής θέσης έδειξε ότι κατά τη διάρκεια του έτους σημειώθηκε καθαρή συναλλαγματική ζημία ύψους 19 εκατ. EUR (συναλλαγματικές ζημίες 44 εκατ. EUR μείον συναλλαγματικά κέρδη 25 εκατ. EUR). Το μεγαλύτερα μέρος της καθαρής συναλλαγματικής ζημίας, ή 15 εκατ. EUR, αφορά τα νομίσματα NGN (naira), HTG (gourde), SLL (leone) και GHS (cedi). Οι ζημίες αυτές αντισταθμίζονται εν μέρει από καθαρά κέρδη 5 εκατ. EUR που συνδέονται με τα νομίσματα NAD (Namibian dollar), SZL (lilangeni) και ZMK (kwacha).

Απομείωση απαιτήσεων

Ο τομέας αυτός περιλαμβάνει κυρίως διορθώσεις προχρηματοδοτήσεων και ποσά διαγραφέντα/απολεσθέντα κατά την πραγματοποίηση σε σχέση με οφειλέτες.

3.3 ΔΙΟΙΚΗΤΙΚΑ ΕΞΟΔΑ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 2009 | ΣΥΝΟΛΟ 2008 |

Διοικητικά έξοδα | 77 | 13 | 90 | 58 |

ΣΥΝΟΛΟ | 0 | 77 | 13 | 90 | 58 |

Ο τομέας αυτός περιλαμβάνει δαπάνες υποστήριξης, δηλαδή, τις διοικητικές δαπάνες που συνδέονται με τον προγραμματισμό και την εκτέλεση πόρων των ΕΤΑ. Εδώ περιλαμβάνονται έξοδα για την προετοιμασία, παρακολούθηση, έλεγχο και αξιολόγηση των έργων, καθώς και έξοδα για δίκτυα ηλεκτρονικών υπολογιστών, τεχνική βοήθεια, κ.λπ.

Η αύξηση των διοικητικών εξόδων κατά 32 εκατ. EUR σε σύγκριση με το 2008 οφείλεται στην αύξηση των διοικητικών εξόδων που συνδέονται με την εκτέλεση των συμβάσεων ΕΤΑ.

3.4 ΧΡΗΜΑΤΟΟΙΚΟΝΟΜΙΚΑ ΕΣΟΔΑ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 2009 | ΣΥΝΟΛΟ 2008 |

Έσοδα από τόκους - Ευρωπαϊκές τράπεζες | 1 | 1 | 11 |

Έσοδα από τόκους – STABEX[22] | 1 | 1 | 4 |

Έσοδα από τόκους λόγω καθυστερημένης πληρωμής ενταλμάτων είσπραξης | 1 | 0 |

Μεταφορά στο 10ο ΕΤΑ | 0 | -2 |

Τόκοι επί των προχρηματοδοτήσεων | 47 | 47 | 0 |

ΣΥΝΟΛΟ | 1 | 47 | 2 | 49 | 13 |

Η μείωση των εσόδων από τόκους το 2009 παρά την αύξηση των ταμειακών και τραπεζικών υπολοίπων στις ευρωπαϊκές τράπεζες και τους λογαριασμούς STABEX οφείλεται κυρίως στη σημαντική μείωση των επιτοκίων. Επίσης, καθόλη τη διάρκεια του 2009, τα υπόλοιπα στους λογαριασμούς των εμπορικών τραπεζών ήταν χαμηλότερα από το 2008.

Έσοδα από τόκους λόγω καθυστερημένης πληρωμής ενταλμάτων είσπραξης

Πρόκειται για δεδουλευμένους τόκους που προκύπτουν από καθυστερημένες πληρωμές ενταλμάτων είσπραξης από οφειλέτες. Τα ποσά αυτά μπορούν να χρησιμοποιηθούν για τη χρηματοδότηση έργων σύμφωνα με τα άρθρα 1 και 6 της εσωτερικής συμφωνίας που εφαρμόζεται στο 10ο ΕΤΑ.

Τόκοι επί των προχρηματοδοτήσεων

Οι τόκοι επί των προχρηματοδοτήσεων αναγνωρίζονται στο μέτρο που καθίστανται δεδουλευμένοι σύμφωνα με τις διατάξεις του δημοσιονομικού κανονισμού του 10ου ΕΤΑ.

4. ΣΗΜΕΙΩΣΕΙΣ ΣΧΕΤΙΚΑ ΜΕ ΤΗΝ ΚΑΤΑΣΤΑΣΗ ΤΑΜΕΙΑΚΩΝ ΡΟΩΝ

4.1 ΣΚΟΠΟΣ ΚΑΙ ΚΑΤΑΡΤΙΣΗ ΤΗΣ ΚΑΤΑΣΤΑΣΗΣ ΤΑΜΕΙΑΚΩΝ ΡΟΩΝ

Οι πληροφορίες σχετικά με τις ταμειακές ροές αποτελούν τη βάση για την εκτίμηση της ικανότητας των ΕΤΑ να παράγουν ταμειακά διαθέσιμα και ισοδύναμα ταμειακών διαθεσίμων καθώς και την εκτίμηση των αναγκών τους όσον αφορά τη χρησιμοποίηση αυτών των ταμειακών ροών.

Η κατάσταση ταμειακών ροών καταρτίζεται με βάση την έμμεση μέθοδο. Αυτό σημαίνει ότι το καθαρό πλεόνασμα ή έλλειμμα του οικονομικού έτους προσαρμόζεται για να ληφθούν υπόψη τα αποτελέσματα των μη ταμειακών συναλλαγών, οι λειτουργικές εισπράξεις και οι πληρωμές άλλων χρήσεων σε μετρητά.

Οι ταμειακές ροές που προκύπτουν από συναλλαγές σε ξένο νόμισμα καταχωρίζονται στο τηρούμενο νόμισμα των ΕΤΑ (ευρώ) και στο ποσό του ξένου νομίσματος εφαρμόζεται η ισχύουσα συναλλαγματική ισοτιμία μεταξύ ευρώ και ξένου νομίσματος την ημερομηνία της ταμειακής ροής.

4.2 ΛΕΙΤΟΥΡΓΙΚΕΣ ΔΡΑΣΤΗΡΙΟΤΗΤΕΣ

Η κατάσταση ταμειακών ροών των ΕΤΑ περιλαμβάνει μόνο ταμειακές ροές από λειτουργικές δραστηριότητες, δεδομένου ότι τα ΕΤΑ δεν έχουν επενδυτικές ή χρηματοδοτικές δραστηριότητες. Ο στόχος των λειτουργικών δραστηριοτήτων είναι η συμμετοχή στην επίτευξη αποτελεσμάτων που αποτελούν στόχο πολιτικής.

4.3 ΤΑΜΕΙΑΚΑ ΔΙΑΘΕΣΙΜΑ ΚΑΙ ΙΣΟΔΥΝΑΜΑ ΤΟΥΣ

Όσον αφορά την κατάσταση των ταμειακών ροών, τα ταμειακά διαθέσιμα και τα ισοδύναμά τους, το 2008, περιλαμβάνουν λογαριασμό όψεως με την Ευρωπαϊκή Ένωση με τη μορφή πληρωτέων λογαριασμών στον ισολογισμό του 2008. Το 2009, μετά την εκτέλεση χωριστών ταμειακών καταθέσεων για το ΕΤΑ και τη μεταφορά στο λογιστικό σύστημα ABAC/SAP, αυτός ο λογαριασμός όψεως δεν χρησιμοποιείται πλέον.

5. ΕΝΔΕΧΟΜΕΝΕΣ ΑΠΑΙΤΗΣΕΙΣ, ΕΝΔΕΧΟΜΕΝΕΣ ΥΠΟΧΡΕΩΣΕΙΣ ΚΑΙ ΑΛΛΕΣ ΠΛΗΡΟΦΟΡΙΕΣ

5.1 ΕΝΔΕΧΟΜΕΝΕΣ ΑΠΑΙΤΗΣΕΙΣ - ΛΗΦΘΕΙΣΕΣ ΕΓΓΥΗΣΕΙΣ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Εγγυήσεις καλής εκτέλεσης | 32 | 241 | 14 | 287 | 290 |

Εγγυήσεις για κρατήσεις | 16 | 169 | 1 | 186 | 186 |

ΣΥΝΟΛΟ | 48 | 410 | 15 | 473 | 476 |

Εγγυήσεις καλής εκτέλεσης

Μερικές φορές ζητούνται εγγυήσεις καλής εκτέλεσης για να εξασφαλιστεί ότι οι δικαιούχοι χρηματοδοτήσεων ΕΤΑ πληρούν τις συμβατικές υποχρεώσεις που έχουν αναλάβει έναντι των ΕΤΑ.

Εγγυήσεις για κρατήσεις

Οι εγγυήσεις για κρατήσεις αφορούν μόνο συμβάσεις έργων. Κατά κανόνα, το 10% των ενδιάμεσων πληρωμών σε δικαιούχους παρακρατείται για να εξασφαλιστεί ότι ο αντισυμβαλλόμενος τηρεί τις υποχρεώσεις του. Αυτά τα παρακρατηθέντα ποσά εμφανίζονται ως οφειλόμενα ποσά. Αντίθετα, με την επιφύλαξη της έγκρισης της αναθέτουσας αρχής, ο αντισυμβαλλόμενος μπορεί να υποβάλει εγγύηση για κρατήσεις η οποία αντικαθιστά τα ποσά που παρακρατήθηκαν για ενδιάμεσες πληρωμές. Αυτές οι ληφθείσες εγγυήσεις παρουσιάζονται ως ενδεχόμενες απαιτήσεις.

5.2 ΕΝΔΕΧΟΜΕΝΕΣ ΥΠΟΧΡΕΩΣΕΙΣ - ΠΟΣΑ ΣΧΕΤΙΚΑ ΜΕ ΝΟΜΙΚΕΣ ΥΠΟΘΕΣΕΙΣ

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 | ΣΥΝΟΛΟ 31.12.2008 |

Ποσά σχετικά με νομικές υποθέσεις | 1 | 1 | 0 |

ΣΥΝΟΛΟ | 0 | 1 | 0 | 1 | 0 |

Ο τομέας αυτός αφορά αγωγές αποζημίωσης που ασκήθηκαν κατά των ΕΤΑ, άλλες δικαστικές διαφορές και τις εκτιμώμενες δικαστικές δαπάνες. Όλες οι ενδεχόμενες υποχρεώσεις, καθώς και οι αναλήψεις υποχρεώσεων, εφόσον λήξει η διάρκεια ισχύος τους, πρέπει να χρηματοδοτούνται από τα ΕΤΑ των επόμενων χρήσεων. Τα ΕΤΑ χρηματοδοτούνται από τα κράτη μέλη.

5.3 ΑΛΛΕΣ ΠΛΗΡΟΦΟΡΙΕΣ

Δημοσιονομικές δεσμεύσεις

σε εκατ. EUR |

8ο ΕΤΑ | 9ο ΕΤΑ | 10ο ΕΤΑ | ΣΥΝΟΛΟ 31.12.2009 |

Εκκρεμείς δημοσιονομικές αναλήψεις υποχρεώσεων που δεν έχουν ακόμη πληρωθεί | 417 | 3 390 | 2 113 | 5 920 |

Τα σχετικά ποσά περιλαμβάνονται στον λογαριασμό οικονομικού αποτελέσματος. | -65 | -355 | -185 | -605 |

ΣΥΝΟΛΟ | 352 | 3 034 | 1 928 | 5 314 |

Οι εκκρεμείς δημοσιονομικές αναλήψεις υποχρεώσεων αντιπροσωπεύουν ανεκτέλεστες αναλήψεις υποχρεώσεων για τις οποίες δεν έχουν γίνει ακόμη πληρωμές ή/και αποδεσμεύσεις. Αυτή είναι η φυσική συνέπεια της εφαρμογής πολυετών προγραμμάτων. Την 31η Δεκεμβρίου 2009, οι εκκρεμείς δημοσιονομικές αναλήψεις υποχρεώσεων ανερχόταν σε 5 920 εκατ. EUR. Το ποσό που αναφέρεται ως μελλοντική υποχρέωση προς χρηματοδότηση είναι η παρούσα εκκρεμής δημοσιονομική ανάληψη υποχρεώσεων μείον τα σχετικά ποσά που συμπεριλήφθηκαν ως έξοδα στον λογαριασμό οικονομικού αποτελέσματος του 2009, συνολικού ύψους 5 314 εκατ. EUR.

6. ΔΙΑΧΕΙΡΙΣΗ ΟΙΚΟΝΟΜΙΚΟΥ ΚΙΝΔΥΝΟΥ

Οι παρακάτω πληροφορίες σχετικά με τη διαχείριση οικονομικού κινδύνου του Ευρωπαϊκού Ταμείου Ανάπτυξης αφορούν τις ταμειακές πράξεις που πραγματοποιήθηκαν από την Ευρωπαϊκή Επιτροπή για λογαριασμό του Ευρωπαϊκού Ταμείου Ανάπτυξης με σκοπό την εκτέλεση των πόρων του.

6.1 ΠΟΛΙΤΙΚΕΣ ΔΙΑΧΕΙΡΙΣΗΣ ΚΙΝΔΥΝΩΝ ΚΑΙ ΠΡΑΞΕΙΣ ΑΝΤΙΣΤΑΘΜΙΣΗΣ ΚΙΝΔΥΝΩΝ

Οι κανόνες και οι αρχές διαχείρισης των ταμειακών πράξεων των ΕΤΑ που προβλέπονται στον δημοσιονομικό κανονισμό 215/2008 του Συμβουλίου για τον δημοσιονομικό κανονισμό που εφαρμόζεται στο 10ο ΕΤΑ, και στην εσωτερική συμφωνία.

Βάσει του ανωτέρω κανονισμού ισχύουν οι ακόλουθες βασικές αρχές:

- Οι συνεισφορές των ΕΤΑ καταβάλλονται από τα κράτη μέλη σε ειδικούς λογαριασμούς οι οποίοι ανοίγονται στην εκδοτική τράπεζα κάθε κράτους μέλους ή σε χρηματοπιστωτικό ίδρυμα που αυτό υποδεικνύει. Τα ποσά των συνεισφορών παραμένουν σε αυτούς τους ειδικούς λογαριασμούς μέχρις ότου οι πληρωμές των ΕΤΑ πρέπει να πραγματοποιηθούν.

- Οι συνεισφορές των ΕΤΑ καταβάλλονται από τα κράτη μέλη σε EUR, ενώ οι πληρωμές των ΕΤΑ πραγματοποιούνται σε EUR και σε άλλα νομίσματα, συμπεριλαμβανομένων και ορισμένων λιγότερο γνωστών νομισμάτων.

- Δεν επιτρέπεται η υπερανάληψη από τραπεζικούς λογαριασμούς που ανοίγονται από την Επιτροπή για λογαριασμό των ΕΤΑ.

Εκτός από αυτούς τους ειδικούς λογαριασμούς, ανοίγονται από την Επιτροπή άλλοι τραπεζικοί λογαριασμοί για λογαριασμό των ΕΤΑ, με χρηματοπιστωτικά ιδρύματα (κεντρικές τράπεζες ή εμπορικές τράπεζες), με σκοπό την εκτέλεση πληρωμών ή την είσπραξη εσόδων άλλων από τις συνεισφορές των κρατών μελών σύμφωνα με το άρθρο 44 του κανονισμού 215/2008 του Συμβουλίου (βλ. 6.4 κατωτέρω).

Όλες οι εμπορικές τράπεζες στις οποίες έχουν ανοιχτεί λογαριασμοί για τα ΕΤΑ άλλοι από τους «ειδικούς λογαριασμούς» που προαναφέρθηκαν, επιλέγονται από την Επιτροπή με διαγωνισμό.

Οι ταμειακές πράξεις και οι πληρωμές είναι αυτοματοποιημένες σε πολύ μεγάλο βαθμό και εξαρτώνται από σύγχρονα συστήματα πληροφορικής. Υπάρχουν ειδικές διαδικασίες που εξασφαλίζουν ασφάλεια στα συστήματα αυτά και διαχωρισμό καθηκόντων βάσει του δημοσιονομικού κανονισμού, των προτύπων εσωτερικού ελέγχου της Επιτροπής και των αρχών που διέπουν τις ελεγκτικές διαδικασίες.

Η διαχείριση του ταμείου και οι πληρωμές ρυθμίζονται με γραπτές κατευθυντήριες γραμμές και διαδικασίες, στόχος των οποίων είναι ο περιορισμός του επιχειρησιακού και του χρηματοοικονομικού κινδύνου και η εξασφάλιση επαρκούς ελέγχου. Έτσι καλύπτονται οι διάφοροι τομείς λειτουργίας και η συμμόρφωση με τις κατευθυντήριες γραμμές και τις διαδικασίες ελέγχεται σε τακτική βάση.

6.2 ΚΙΝΔΥΝΟΙ ΤΗΣ ΑΓΟΡΑΣ

6.2.1 Συναλλαγματικός κίνδυνος

Όλες οι συνεισφορές τηρούνται σε EUR, και άλλα νομίσματα αγοράζονται όταν απαιτούνται για την εκτέλεση πληρωμών. Κατά συνέπεια, οι ταμειακές πράξεις των ΕΤΑ δεν εκτίθενται σε συναλλαγματικό κίνδυνο.

6.2.2 Κίνδυνος επιτοκίου

Το ΕΤΑ δεν δανείζεται χρήματα. Συνεπώς, δεν εκτίθεται σε κίνδυνο επιτοκίου.

Ωστόσο, εισπράττει τόκους από τα υπόλοιπα των διαφόρων τραπεζικών του λογαριασμών. Κατά συνέπεια, η Επιτροπή έχει θεσπίσει, για λογαριασμό του ΕΤΑ, μέτρα για να εξασφαλισθεί ότι οι δεδουλευμένοι τόκοι αντανακλούν συστηματικά τα επιτόκια της αγοράς, καθώς και τις ενδεχόμενες διακυμάνσεις τους.

Τα ημερήσια υπόλοιπα που τηρούνται σε λογαριασμούς εμπορικών τραπεζών αποφέρουν τόκους σε καθημερινή βάση. Οι τόκοι που αποφέρουν τα υπόλοιπα αυτών των λογαριασμών βασίζονται σε κυμαινόμενα επιτόκια της αγοράς στα οποία εφαρμόζεται (θετικό ή αρνητικό) συμβατικό περιθώριο. Για τους περισσότερους λογαριασμούς, ο υπολογισμός των τόκων εξαρτάται από το οριακό επιτόκιο της ΕΚΤ για τις κυριότερες πράξεις αναχρηματοδότησης και προσαρμόζεται για να αντανακλά τις διακυμάνσεις του εν λόγω επιτοκίου. Για ορισμένους άλλους λογαριασμούς, ο υπολογισμός των τόκων εξαρτάται από το επιτόκιο EONIA. Κατά συνέπεια, το ΕΤΑ δεν διατρέχει κανέναν κίνδυνο να εφαρμοστούν στα υπόλοιπά του επιτόκια χαμηλότερα από τα εκείνα της αγοράς.

6.3 ΠΙΣΤΩΤΙΚΟΣ ΚΙΝΔΥΝΟΣ (ΚΙΝΔΥΝΟΣ ΑΝΤΙΣΥΜΒΑΛΛΟΜΕΝΟΥ)

Οι περισσότεροι ταμειακοί πόροι του ΕΤΑ τηρούνται, σύμφωνα με τον κανονισμό 215/2008 του Συμβουλίου, στους «ειδικούς λογαριασμούς» που ανοίγουν τα κράτη μέλη για την καταβολή των συνεισφορών τους. Το μεγαλύτερο μέρος των εν λόγω λογαριασμών τηρείται είτε στο Δημόσιο Ταμείο εκάστου κράτους μέλους είτε στις εθνικές κεντρικές τράπεζες. Τα ιδρύματα αυτά αντιπροσωπεύουν τον χαμηλότερο κίνδυνο αντισυμβαλλομένου για το ΕΤΑ (ο κίνδυνος έκθεσης υπάρχει στα κράτη μέλη του).

Όσον αφορά το μέρος των ταμειακών πόρων του ΕΤΑ που τηρούνται σε εμπορικές τράπεζες για να καλύπτεται η εκτέλεση των πληρωμών, ο ανεφοδιασμός των λογαριασμών αυτών πραγματοποιείται σε βάση «just-in-time» και η διαχείρισή τους γίνεται αυτόματα από το σύστημα διαχείρισης μετρητών της Επιτροπής. Σε κάθε λογαριασμό τηρούνται ελάχιστα υπόλοιπα μετρητών, ανάλογα με το μέσο ποσό των ημερήσιων πληρωμών που πραγματοποιούνται από αυτόν. Κατά συνέπεια, τα ποσά που τηρούνται σε ημερήσια βάση στους λογαριασμούς αυτούς είναι μονίμως σε πολύ χαμηλά επίπεδα, τα οποία εξασφαλίζουν ότι ο κίνδυνος έκθεσης του ΕΤΑ είναι περιορισμένος.

Πέραν αυτού, ισχύουν ειδικές κατευθυντήριες γραμμές για την επιλογή των εμπορικών τραπεζών, ώστε να μειωθεί ακόμη περισσότερο ο κίνδυνος αντισυμβαλλομένου στον οποίον εκτίθεται το ΕΤΑ.

Όλες οι εμπορικές τράπεζες επιλέγονται με διαγωνισμό. Η ελάχιστη βραχυπρόθεσμη πιστοληπτική διαβάθμιση που απαιτείται για τη συμμετοχή στον διαγωνισμό είναι η Moody's P-1 ή το ισοδύναμό της (S&P A-1 ή Fitch F1). Χαμηλότερος βαθμός επιτρέπεται σε ειδικές και δεόντως αιτιολογημένες περιπτώσεις.

6.4 ΚΙΝΔΥΝΟΣ ΡΕΥΣΤΟΤΗΤΑΣ

Οι αρχές του προϋπολογισμού που εφαρμόζονται στο ΕΤΑ εξασφαλίζουν ότι το σύνολο των ταμειακών πόρων για την περίοδο προϋπολογισμού είναι πάντα επαρκές για την εκτέλεση όλων των σχετικών πληρωμών. Πράγματι, το σύνολο των συνεισφορών των κρατών μελών ισούται με το συνολικό ποσό των πιστώσεων πληρωμών για τη σχετική περίοδο προϋπολογισμού.

Ωστόσο, οι συνεισφορές των κρατών μελών στο ΕΤΑ καταβάλλονται σε τρεις δόσεις ετησίως, ενώ οι πληρωμές μπορεί να έχουν εποχιακό χαρακτήρα.

Για να εξασφαλιστεί ότι οι ταμειακοί πόροι είναι πάντα επαρκείς για την κάλυψη των πληρωμών που πρέπει να γίνονται κατά τη διάρκεια ενός δεδομένου μήνα, ανταλλάσσονται τακτικά πληροφορίες σχετικά με την κατάσταση των ταμειακών διαθεσίμων μεταξύ του λογιστηρίου της Επιτροπής και των σχετικών υπηρεσιών πληρωμής, ώστε να εξασφαλίζεται ότι οι πληρωμές που εκτελούνται σε κάθε δεδομένη περίοδο δεν υπερβαίνουν τους διαθέσιμους ταμειακούς πόρους.

Εκτός των ανωτέρω, στο πλαίσιο των καθημερινών ταμειακών πράξεων του ΕΤΑ, αυτοματοποιημένα εργαλεία διαχείρισης μετρητών εξασφαλίζουν επαρκή ρευστότητα σε κάθε έναν από τους τραπεζικούς λογαριασμούς του ΕΤΑ, σε καθημερινή βάση.

7. ΠΛΗΡΟΦΟΡΙΕΣ ΣΧΕΤΙΚΕΣ ΜΕ ΣΥΝΔΕΔΕΜΕΝΑ ΜΕΡΗ

Δεν εντοπίστηκε καμία συναλλαγή συνδεδεμένων μερών που να απαιτεί την υποβολή πληροφοριών.

8. ΓΕΓΟΝΟΤΑ ΜΕΤΑ ΤΗΝ ΗΜΕΡΟΜΗΝΙΑ ΤΟΥ ΙΣΟΛΟΓΙΣΜΟΥ

Την ημερομηνία ελέγχου των λογαριασμών αυτών, δεν περιήλθε στην προσοχή του υπόλογου των ΕΤΑ ούτε αναφέρθηκε σ’ αυτόν κανένα σημαντικό θέμα που θα απαιτούσε ειδική γνωστοποίηση στο πλαίσιο της παρούσας ενότητας. Οι ετήσιοι λογαριασμοί και οι σχετικές σημειώσεις καταρτίστηκαν με βάση τις πλέον πρόσφατες διαθέσιμες πληροφορίες και αντανακλώνται στα παραπάνω.

9. ΣΥΜΦΩΝΙΑ ΤΟΥ ΟΙΚΟΝΟΜΙΚΟΥ ΑΠΟΤΕΛΕΣΜΑΤΟΣ ΚΑΙ ΤΟΥ ΑΠΟΤΕΛΕΣΜΑΤΟΣ ΕΚΤΕΛΕΣΗΣ ΤΟΥ ΠΡΟΫΠΟΛΟΓΙΣΜΟΥ

Το οικονομικό αποτέλεσμα της χρήσης υπολογίζεται βάσει των αρχών της λογιστικής σε δεδουλευμένη βάση. Το αποτέλεσμα της εκτέλεσης του προϋπολογισμού, όμως, βασίζεται στις αρχές της ταμειακής λογιστικής, όπως ορίζει ο δημοσιονομικός κανονισμός. Δεδομένου ότι αμφότερα λαμβάνουν ως βάση τις ίδιες πράξεις, είναι σκόπιμο να εξασφαλίζεται η μεταξύ τους συμφωνία. Ο πίνακας που ακολουθεί παρουσιάζει τη συμφωνία αυτή, τονίζοντας τα βασικά ποσά κατανεμημένα σε έσοδα και δαπάνες.

σε εκατ. EUR |

2009[23] |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | -3 094 |

ΕΣΟΔΑ |

Απαιτήσεις που βεβαιώθηκαν κατά το τρέχον έτος και δεν έχουν ακόμη εισπραχθεί | -3 |

Απαιτήσεις που βεβαιώθηκαν σε προηγούμενα έτη και εισπράχθηκαν κατά το τρέχον έτος | 13 |

Καθαρό αποτέλεσμα προχρηματοδοτήσεων | 24 |

Καθαρά δεδουλευμένα έσοδα | -75 |

ΔΑΠΑΝΕΣ |

Έξοδα του τρέχοντος έτους που δεν έχουν ακόμη καταβληθεί | 228 |

Ακυρώσεις πληρωμών | 12 |

Καθαρό αποτέλεσμα προχρηματοδοτήσεων | -506 |

Καθαρά δεδουλευμένα έξοδα | 331 |

ΑΠΟΤΕΛΕΣΜΑ ΕΚΤΕΛΕΣΗΣ ΤΟΥ ΠΡΟΫΠΟΛΟΓΙΣΜΟΥ ΓΙΑ ΤΟ ΟΙΚΟΝΟΜΙΚΟ ΕΤΟΣ | -3 069 |

Στοιχεία συμφωνίας - Έσοδα

Τα έσοδα ενός οικονομικού έτους αντιστοιχούν στα έσοδα που εισπράχθηκαν επί απαιτήσεων που βεβαιώθηκαν κατά τη διάρκεια του έτους και στα ποσά που εισπράχθηκαν επί απαιτήσεων που βεβαιώθηκαν σε προηγούμενα οικονομικά έτη. Συνεπώς, οι απαιτήσεις που βεβαιώθηκαν κατά το τρέχον έτος και δεν έχουν ακόμη εισπραχθεί πρέπει να αφαιρεθούν από το οικονομικό αποτέλεσμα για λόγους συμφωνίας, δεδομένου ότι δεν αποτελούν μέρος των εσόδων του προϋπολογισμού. Αντιθέτως, οι απαιτήσεις που βεβαιώθηκαν σε προηγούμενα έτη και εισπράχθηκαν κατά το τρέχον έτος πρέπει να προστεθούν στο οικονομικό αποτέλεσμα για λόγους συμφωνίας των λογαριασμών.

Το καθαρό αποτέλεσμα της προχρηματοδότησης είναι ο συμψηφισμός των εισπραχθέντων ποσών προχρηματοδοτήσεων. Πρόκειται για είσπραξη μετρητών που δεν έχει κανέναν αντίκτυπο στο οικονομικό αποτέλεσμα.

Τα καθαρά δεδουλευμένα έσοδα συνίστανται κυρίως σε καταληκτικές πράξεις στο τέλος του έτους. Λαμβάνεται υπόψη μόνον το καθαρό αποτέλεσμα, δηλαδή τα δεδουλευμένα έσοδα του τρέχοντος έτους μείον τα αντιλογισθέντα δεδουλευμένα έσοδα του προηγούμενου έτους.

Στοιχεία συμφωνίας – Δαπάνες

Τα έξοδα του τρέχοντος έτους που δεν έχουν ακόμη καταβληθεί πρέπει να προσαρμόζονται για λόγους συμφωνίας των λογαριασμών διότι περιλαμβάνονται στον λογαριασμό οικονομικού αποτελέσματος, αλλά δεν αποτελούν μέρος των δαπανών του προϋπολογισμού.

Τα έξοδα προηγούμενων ετών που καταβλήθηκαν κατά τη διάρκεια του τρέχοντος έτους αποτελούν μέρος των δαπανών του προϋπολογισμού του τρέχοντος έτους. Λόγω της μετάβασης στο νέο σύστημα λογιστικής ABAC/SAP στις αρχές του 2009, κατ'εξαίρεση, όλα τα έξοδα του 2008 και των προηγούμενων ετών καταβλήθηκαν πριν από την 31η Δεκεμβρίου 2008. Αυτό εξηγεί την έλλειψη προσαρμογής για τα έξοδα προηγούμενων ετών που καταβλήθηκαν το τρέχον έτος βάσει της προαναφερθείσας συμφωνίας.

Τα έσοδα σε μετρητά από ακυρώσεις πληρωμών δεν επηρεάζουν το οικονομικό αποτέλεσμα, ενώ αντίθετα επηρεάζουν το αποτέλεσμα της εκτέλεσης του προϋπολογισμού.

Το καθαρό αποτέλεσμα προχρηματοδοτήσεων είναι ο συνδυασμός των νέων ποσών προχρηματοδότησης που καταβλήθηκαν το τρέχον έτος (τα οποία αναγνωρίσθηκαν ως δαπάνες προϋπολογισμού του έτους) και του συμψηφισμού των ποσών προχρηματοδότησης που καταβλήθηκαν κατά το τρέχον έτος ή προηγούμενα έτη με την αποδοχή επιλέξιμων δαπανών. Τα τελευταία αυτά ποσά αντιπροσωπεύουν έξοδα από την άποψη της λογιστικής σε δεδουλευμένη βάση αλλά όχι από την άποψη της λογιστικής του προϋπολογισμού, διότι η πληρωμή της αρχικής προχρηματοδότησης είχε ήδη ληφθεί υπόψη ως δαπάνη του προϋπολογισμού κατά τον χρόνο της καταβολής της.

Τα καθαρά δεδουλευμένα έξοδα περιλαμβάνουν κυρίως καταληκτικές πράξεις στα τέλη του έτους, δηλαδή επιλέξιμα έξοδα που πραγματοποίησαν δικαιούχοι χρηματοδοτήσεων ΕΤΑ που δεν έχουν ακόμη δηλωθεί στο ΕΤΑ. Μόνον το καθαρό αποτέλεσμα λαμβάνεται υπόψη, δηλαδή τα δεδουλευμένα έξοδα του τρέχοντος έτους μείον τα αντιλογισθέντα δεδουλευμένα έξοδα του προηγούμενου έτους.

2. ΕΚΘΕΣΗ ΟΙΚΟΝΟΜΙΚΗΣ ΕΚΤΕΛΕΣΗΣ

ΕΙΣΑΓΩΓΙΚΗ ΣΗΜΕΙΩΣΗ

Προηγούμενα ΕΤΑ

Η απόφαση 1/2000 ΑΚΕ-ΕΚ του Συμβουλίου της 27ης Ιουλίου 2000 σχετικά με τα μεταβατικά μέτρα προβλέπει ότι ένα μέρος των μη κατανεμηθέντων πόρων από προηγούμενα ΕΤΑ μπορεί να χρησιμοποιηθεί σύμφωνα με τις σχετικές διατάξεις της συμφωνίας Κοτονού που τέθηκαν σε πρόωρη εφαρμογή βάσει των μεταβατικών μέτρων.

Η απόφαση αριθ. 410/2001 της Επιτροπής της 16ης Μαρτίου 2001, στόχος της οποίας είναι ο καθορισμός των πιστώσεων για τα ενδεικτικά προγράμματα στις χώρες ΑΚΕ δυνάμει της συμφωνίας εταιρικής σχέσης ΑΚΕ-ΕΚ, προβλέπει ότι οι μη κατανεμηθέντες πόροι από προηγούμενα ΕΤΑ, μέχρι το ποσό των 1 δισεκατ. EUR, μπορούν να χρησιμοποιηθούν για την εκτέλεση έργων σύμφωνα με τους κανόνες και τις διαδικασίες των αντίστοιχων ΕΤΑ μέχρι την έναρξη ισχύος του χρηματοδοτικού πρωτοκόλλου του 9ου ΕΤΑ.

Η απόφαση 1033/2001 της Επιτροπής της 15ης Ιουνίου 2001 καθόρισε την κατανομή των πιστώσεων για τα περιφερειακά προγράμματα και τη συνεργασία εντός των χωρών ΑΚΕ βάσει του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ.

Η απόφαση 1252/2002 της Επιτροπής της 11ης Ιουλίου 2002 αφενός μεν, αύξησε τις πιστώσεις που προορίζονται για τη συνεργασία εντός των χωρών ΑΚΕ κατά 60 εκατ. EUR με βάση τα γενικά αποθεματικά του 6ου και 7ου ΕΤΑ, αφετέρου δε πρόβλεψε για τη χρησιμοποίηση αυτών των συμπληρωματικών πιστώσεων μέχρι την έναρξη ισχύος του χρηματοδοτικού πρωτοκόλλου του 9ου ΕΤΑ, σύμφωνα με τους κανόνες και τις διαδικασίες που διέπουν τα αρχικά ΕΤΑ.

Τέλος, με την απόφαση ΑΚΕ-ΕΚ 3/2002 του Συμβουλίου, της 23.12.2002 αφαιρείται ποσό 25 εκατ. από τους μη διατεθέντες πόρους του 8ου ΕΤΑ (γενικό αποθεματικό) προκειμένου να διατεθεί για την περιφερειακή συνεργασία δυνάμει της συμφωνίας εταιρικής σχέσης ΑΚΕ-ΕΚ.

Δεδομένου ότι το 6ο EDF έκλεισε το 2006 και το 7ο EDF το 2008, οι ετήσιοι λογαριασμοί δεν περιέχουν πλέον πίνακες εκτέλεσης για αυτά τα ΕΤΑ. Ωστόσο, στο 9ο ΕΤΑ υπάρχουν στοιχεία για την εκτέλεση των μεταφερθέντων υπολοίπων.

Όπως και κατά τα προηγούμενα έτη, για να εξασφαλιστεί η διαφάνεια κατά την παρουσίαση των λογαριασμών του 2009, οι πίνακες που ακολουθούν αναφέρουν χωριστά για το 8ο ΕΤΑ, το μέρος που χρησιμοποιήθηκε για τον προγραμματισμό βάσει της σύμβασης Λομέ και το μέρος που χρησιμοποιήθηκε για τον προγραμματισμό βάσει της συμφωνίας Κοτονού. Όσον αφορά τη συμφωνία Κοτονού, η εγγραφή και η παρουσίαση των λογαριασμών έγιναν βάσει του άρθρου 3 παράγραφος 2 του παραρτήματος IV της συμφωνίας εταιρικής σχέσης ΑΚΕ-ΕΚ, όσον αφορά χώρες. Το συγκεκριμένο άρθρο προβλέπει, για τις χώρες ΑΚΕ, ένα κονδύλιο Α που προορίζεται για τη μακροοικονομική στήριξη και την στήριξη προγραμμάτων και έργων, καθώς και ένα κονδύλιο Β που προορίζεται για την κάλυψη των απρόβλεπτων αναγκών όπως επείγουσα βοήθεια, πρωτοβουλίες ελάφρυνσης του χρέους και υποστήριξη για την άμβλυνση των δυσμενών επιπτώσεων της αστάθειας των εσόδων από εξαγωγές[24]. Όσον αφορά τις περιφέρειες, η παρουσίαση έγινε βάσει του περιφερειακού προγραμματισμού, όπως αναφέρεται στο κεφάλαιο 2 της συμφωνίας εταιρικής σχέσης ΑΚΕ-ΕΚ (περιφερειακά ενδεικτικά προγράμματα και συνεργασία μεταξύ κρατών ΑΚΕ).

Βάσει του σημείου 4 του Παραρτήματος Iβ (Πολυετές δημοσιονομικό πλαίσιο, για την περίοδο 2008 - 2013) της συμφωνίας εταιρικής σχέσης ΑΚΕ-ΕΚ, τα εναπομένοντα υπόλοιπα και τα ποσά που αποδεσμεύθηκαν βάσει των Ταμείων από την 31.12.2007 μέχρι την έναρξη ισχύος του 10ου ΕΤΑ μεταφέρθηκαν στο 9ο ΕΤΑ για να εξασφαλιστεί η ικανότητα εργασίας της διοίκησης της ΕΕ και για να καλυφθούν οι συνεχιζόμενες δαπάνες συντήρησης των εκτελούμενων έργων έως ότου τεθεί σε ισχύ το 10ο ΕΤΑ.

Από την έναρξη ισχύος του 10ου ΕΤΑ την 1η Ιουλίου 2008, τα εναπομένοντα υπόλοιπα και τα ποσά που αποδεσμεύθηκαν βάσει των Ταμείων αυτών πρέπει να μεταφερθούν στο αποθεματικό επιδόσεων για το 10ο ΕΤΑ. Το αποθεματικό αυτό μπορεί να χρησιμοποιηθεί μόνο βάσει των όρων που προβλέπονται στο άρθρο 1 παράγραφος 4 της εσωτερικής συμφωνίας για το 10ο ΕΤΑ. Στις 31.12.2009, το αποθεματικό αυτό ανέρχεται σε 82 EUR και αντιπροσωπεύει:

- αποδεσμευμένα ποσά προηγούμενων ΕΤΑ: 77 εκατ. EUR

- τακτοποιήσεις λόγω μετάβασης από το σύστημα λογιστικής Olas στα συστήματα λογιστικής Cris-ABAC-SAP (βλ. παραρτήματα): 4 εκατ. EUR

- εντάλματα είσπραξης 2010 για αναλήψεις υποχρεώσεων που δεν έχουν αποτελέσει αντικείμενο μετάβασης στα νέα συστήματα: 0 εκατ. EUR.

Ποσό 96 εκατ. EUR, που αντιπροσωπεύει αποδεσμεύσεις από προηγούμενα ΕΤΑ πρέπει να μεταφερθεί κι αυτό στο αποθεματικό επιδόσεων.

10ο ΕΤΑ

Η συμφωνία εταιρικής σχέσης ΑΚΕ-ΕΚ που υπογράφθηκε την 23η Ιουνίου 2000 στο Κοτονού από τα κράτη μέλη της Ευρωπαϊκής Κοινότητας και τις χώρες της Αφρικής, της Καραϊβικής και του Ειρηνικού (ΑΚΕ) τέθηκε σε ισχύ την 1η Απριλίου 2003. Η συμφωνία Κοτονού τροποποιήθηκε με τη συμφωνία που υπογράφθηκε από τα ίδια κράτη στο Λουξεμβούργο την 25η Ιουνίου 2005.

Η απόφαση 2001/822/ΕΚ του Συμβουλίου της Ευρωπαϊκής Ένωσης (ΕΕ) της 27ης Νοεμβρίου 2001 για τη σύνδεση των Υπερπόντιων Χωρών και Εδαφών (ΥΧΕ) με την Ευρωπαϊκή Ένωση, τέθηκε σε ισχύ την 2α Δεκεμβρίου 2001. Η απόφαση αυτή τροποποιήθηκε την 19η Μαρτίου 2007 (απόφαση 2007/249/ΕΚ).

Η εσωτερική συμφωνία για τη χρηματοδότηση της κοινοτικής βοήθειας βάσει του πολυετούς δημοσιονομικού πλαισίου για την περίοδο 2008-2013 σύμφωνα με την αναθεωρημένη συμφωνία Κοτονού, που εγκρίθηκε από τους αντιπροσώπους των κυβερνήσεων των κρατών μελών της Ευρωπαϊκής Κοινότητας την 17η Ιουλίου 2006, τέθηκε σε ισχύ την 1η Ιουλίου 2008.

Βάσει της συμφωνίας Κοτονού, η δεύτερη περίοδος (2008-2013) των ενισχύσεων της Κοινότητας στις χώρες ΑΚΕ και ΥΧΕ χρηματοδοτείται μέσω του 10ου ΕΤΑ με συνολικά ποσά 22 682 εκατ. EUR, εκ των οποίων:

- ποσό 21 966 εκατ. EUR χορηγήθηκε στις χώρες ΑΚ